Zo slovenskej tlače ● Máj (I.) 2013 ● Monitor
http://www.oslovma.hu/index.php/sk/monitoring/169-monitoring3-monitoring3/1012-zo-slovenskej-tlae-maj-i-2013-monitor
http://www.oslovma.hu/01-Imro-Ment/ImroInfo/2013/ImrSlT13.rtf
Prezident Áder vrátil parlamentu dva zákony - Súd odsúdil Rómov, ktorí zaútočili na gardistov - Posledná cesta M. R. Štefánika - Bajnai: S Orbánom smerujeme k sociálnej katastrofe - Orbán sa snaží upokojiť svet, no sám legitimizuje prejavy extrémistov - Svetový židovský kongres v Budapešti - Jobbik verejne útočil na židov - V zahraničí žije tretina slovenského národa - Novinky v ponuke vzdelávacích programov pre Slovákov žijúcich v zahraničí - Prežijú Slováci v Maďarsku? - Volanie na ratu - Krajania predviedli na Tokaji svoj talent aj slovenský fortieľ
Vybral a zostavil: Imrich Fuhl
Páči sa mi to: www.oslovma.hu
Prezident Áder vrátil parlamentu dva zákony
9. mája 2013 - (tasr)
Maďarský prezident János Áder vrátil parlamentu na prerokovanie nový Zákon o práve na informačné sebaurčenie a o slobode informácií, ako aj zákon, ktorý liberalizuje nezlučiteľnosť funkcií šéfov agrárnej komory. Informovala dnes o tom agentúra MTI. Parlament prijal 30. apríla v skrátenom konaní zákon, podľa ktorého môžu úplné informácie o využití verejných financií dostať iba Vládny kontrolný úrad a Najvyšší kontrolný úrad (ÁSZ). Druhú vrátenú právnu normu, o agrárnej komore, schválili poslanci zákonodarného zboru 29. apríla. Podľa nej funkcie v Maďarskej komore pre poľnohospodárstvo, potravinárstvo a rozvoj vidieka budú môcť zastávať aj predsedovia župných komôr. Šéf volebného spojenectva Spolu-PM (Együtt 2014-Párbeszéd Magyarországért) Gordon Bajnai vyzval prezidenta 2. mája, aby dal schválený zákon o práve na informačné sebaurčenie preveriť ústavnému súdu. Podľa neho totiž nový zákon znemožňuje zverejnenie informácií verejnej sféry a sledovanie využívania verejných financií.
Maďarský prezident zablokoval kontroverzný infozákon
http://spravy.pravda.sk/svet/clanok/280059-madarsky-prezident-zablokoval-kontroverzny-infozakon/
Bajnai za prijatím zákona vidí krytie súťaže na predaj tabaku
Expremiér vyjadril názor, že dôvodom urýchleného prijatia tohto zákona bolo zabránenie zverejnenia dokumentácie súvisiacej s verejnou súťažou koncesií na predaj tabaku. V reakcii na prijatie spornej právnej normy tri maďarské občianske organizácie, ktoré bojujú proti korupcii, ukončili svoju doterajšiu spoluprácu s vládou. Opozícia prijatie zákona označila za snahu obmedziť kontrolu výberového konania v oblasti maloobchodného predaja tabaku v Maďarsku, ktorý sa s platnosťou od 1. júla 2013 viaže ku koncesii. Kritici tvrdia, že povolenia na predaj tabaku dostali vláde blízki ľudia. Prezident Áder, ktorý zastáva post hlavy štátu od vlaňajšieho leta, vrátil doposiaľ parlamentu 11 zákonov.
Súd odsúdil deväť maďarských Rómov, ktorí zaútočili na gardistov
9. mája 2013 - (tasr)
Miškovecký tribunál dnes vyriekol rozsudok nad deviatimi Rómami, ktorí v roku 2009 v obci Sajóbábony na severovýchode Maďarska zaútočili na členov vtedy už zakázanej Maďarskej gardy. Podľa verdiktu, ktorý nie je právoplatný, útočníkom vymerali trest odňatia slobody od dva a pol roka do štyroch rokov. Podľa tlačovej agentúry MTI obvinených uznal súd vinnými z rasisticky motivovaného trestného činu ozbrojeného skupinového násilia voči skupine ľudí. Rómovia 15. novembra 2009 s palicami, sekerami a tyčami v rukách prepadli a poškodili vozidlo, v ktorom sedeli členovia gardy. Pri útoku kričali: „Zomriete, smradľaví Maďari! Zabijeme vás! Skapete!” V Sajóbábonyi sa predchádzajúci večer konala schôdza gardistov. Na druhý deň sa členovia Maďarskej gardy vrátili do obce, kde na nich zaútočila skupina Rómov. Útočníci nepopierali poškodenie auta. Súd skúmal, či išlo o rasisticky motivovaný útok, alebo konali v strachu či v sebaobrane. Podľa súdu išlo o rasisticky motivovaný útok. Verdikt nie je právoplatný, prokurátor si vyžiadal tri dni na rozmyslenie. Obvinení a ich obhajcovia sa odvolali a požiadali o oslobodenie spod viny a o zmiernenie rozsudku. Národný úrad na ochranu práv etník a menšín oznámil, že Rómov opäť odsúdili kvôli nedávnej úprave právnej normy na ochranu menšín, pričom voči členom extrémistickej organizácie a ich sympatizantom sa nezačal žiadny proces, aj keď gardisti prišli do obce evidentne zastrašovať Rómov. Orgány činné v trestnom konaní však akceptovali vysvetlenie gardistov, že do obce prišli na piknik - práve do susedstva rómskej osady, poznamenal úrad. Právnu normu na ochranu menšín zmenili tak, aby ju bolo možné aplikovať nielen v prípade trestného činu voči národnostným a etnickým menšinám, to podľa úradu na ochranu práv etník a menšín vedie k zdeformovanej praxi aplikácie práva a k možnosti používania dvojakého metra zo strany orgánov. V novembri 2009 sa uskutočnilo fórum ultrapravicového Hnutia za lepšie Maďarsko-Jobbik, čo vyvolalo protesty miestnych asi 200-300 Rómov. K zrážkam však došlo až po tom, čo sa v obci objavili členovia Maďarskej gardy.
Mediálna rada potrestala denník Magyar Hírlap za protirómsky článok
9. mája 2013 - (tasr)
Maďarská mediálna rada potrestala denník Magyar Hírlap pokutou vo výške 250.000 forintov (850 eur) za januárový článok obsahujúci nenávistné poznámky na adresu rómskej menšiny. Mediálna rada uviedla, že denník dostane pokutu, pretože článok napísaný pravicovým novinárom Zsoltom Bayerom porušil pravidlá zakazujúce šírenie prejavov netolerancie a mal diskriminačný obsah, píše agentúra AP. Bayer 5. januára v súvislosti s trestným činom, ktorý sa stal na Nový rok v Szigethalme a utrpelo pri ňom vážne zranenia niekoľko ľudí, v denníku napísal, že čin spáchali “zbabelé, odporné a škodlivé zvieratá”. V článku konštatoval, že významná časť Rómov nie je schopná spolunažívania. “Táto časť Rómov sú zvieratá a tak sa aj správajú, takéto zvieratá by nemali existovať. To je potrebné vyriešiť - ihneď a akokoľvek,” napísal novinár, ktorý je jedným zo zakladateľov Fideszu, organizátorom pochodov na podporu premiéra Viktora Orbána a jeho kabinetu, ale ktorý je aj známy svojimi antisemitskými a protirómskymi postojmi. Rómovia tvoria zhruba sedem percent desaťmiliónovej populácie Maďarska, píše AP.
Slota je za mrežami, po naháňačke policajtom odmietol fúkať
Bývalý predseda SNS Ján Slota je za mrežami, policajti ho tam posadili po naháňačke v okrese Čadca, keď sa odmietol podrobiť dychovej skúške:
http://www.pluska.sk/spravy/z-domova/vieme-prvi-jana-slotu-zadrzali-po-nahanacke-policajti-odmietol-fukat.html
Vedci ukázali, že v Európe sú všetci príbuzní
Spoloční predkovia žili pred tisíc rokmi. V prípade Slovanov pred tisícpäťsto. V Európe sme si všetci podstatne bližšie...
9. mája 2013 - (Tomáš Prokopčák - tech.sme.sk)
Slováci aj Briti, Gréci aj Fíni majú toho spoločného podstatne viac, než si vedci donedávna mysleli. Preskúmanie DNA teraz ukázalo, že väčšina dnešných Európanov mala spoločných predkov, ktorí žili iba relatívne nedávno - v stredoveku, len zhruba pred tisíc rokmi. Čiastočnou výnimkou sú obyvatelia strednej a východnej Európy a Taliani. Myšlienka to nie je nová. Už polstoročie sa odborníci dohadujú, či si dnešní Európania nie sú podstatne bližší, než šíria rôzne extrémistické organizácie. Čosi naznačovali už matematické modely, až nové preskúmanie génov podľa magazínu Nature viac než dvoch tisícok ľudí zo štyridsiatky populácií ukázalo, že to je naozaj tak. „Naozaj prekvapuje to, ako veľmi sú si Európania príbuzní,“ hovorí pre Science News spoluautor štúdie v magazíne PLoS Biology Graham Coop. „A nielen oni, ale v princípe ľudia po celom svete.“ Genetici skúmali spoločné kúsky v DNA jednotlivých ľudí. Predpokladali, že čím sú si ľudia navzájom menej príbuzní, podobné kúsky genómu budú kratšie. Vo výsledku tak odborníci zistili, že takmer každá dvojica súčasných Európanov má spoločného predka, ktorý žil pred tisíckou rokov. Výnimkou sú Taliani, pre ktorých so zvyškom Európy platia dve tisícky. A pravdepodobne aj Slovania, pre ktorých je to tisícpäťsto rokov. Dôvodom má byť práve ich príchod niekedy okolo štvrtého až šiesteho storočia. Nové výskumy stále častejšie naznačujú, že minulosť dnešných Európanov mohla byť iná, než tvrdili staré hypotézy. Len minulý mesiac preskúmanie kostí ukázalo, že dnešní obyvatelia tohto územia prišli pred štyrmi tisíckami rokov a vytlačili skorších Európanov, zrejme prvých poľnohospodárov. Vedci sa domnievajú, že spoloční príbuzní sú v minulosti bližšie aj pre ľudí na celom svete. Súčasné odhady hovoria o zhruba troch až štyroch tisíckach rokov.
Štvrtina kamiónov vozila zo Slovenska podľa maďarskej polície tovar pre špekulantov
9. mája 2013 - (tasr)
Každý štvrtý kamión vstupujúci cez slovensko-maďarské štátne hranice na maďarské územie vozí tovar pre špekulantov s daňou z pridanej hodnoty (DPH). Zistili to príslušníci maďarského Národného úradu pre dane a clá (NAV) počas trojmesačnej série kontrol. Ako dnes uviedol maďarský hospodársky denník Napi Gazdaság, colníci kontrolovali podozrivé autá na viacerých dôležitých cestných ťahoch smerujúcich do vnútrozemia od slovenských hraníc. Príslušníci NAV si pred začatím akcie overili priemerný denný počet nákladných vozidiel na daných úsekoch ciest, potom nechali rozšíriť informáciu o pripravovaných kontrolách na podvody s DPH. V reakcii na túto správu klesol počet vstupujúcich kamiónov do Maďarska denne v priemere o 1600, čo je pokles zhruba o štvrtinu. Pokles počtu áut potvrdil podozrenie NAV, že významná časť prevážaného tovaru cez hranice je súčasťou podvodov s DPH. Špekulanti počas akcie pozastavili transporty a tovar sa pokúšali rozložiť do menších áut, do chladiarenských kamiónov či kontajnerov. Podstatou podvodov podľa denníka je, že špekulanti sa snažia zneužiť, že obchodovanie medzi členskými krajinami EÚ je bez DPH, ale vo vnútri krajiny s DPH. Colníci vo viacerých prípadoch odprevadili podozrivý kamión až na miesto určenia a stalo sa aj to, že prepravcovia okamžite prezradili, že adresát v skutočnosti je iný, než ako to je uvedené v dokumentoch. V takom prípade príslušníci tovar ihneď zhabali. V niektorých prípadoch na adrese, kam tovar nákladné autá viezli, našli colníci dôkaz o špekulácii - napríklad niekoľko baliarní cukru. Najviac tovaru z podvodov s DPH končí v skladoch veľkých obchodných reťazcov, nie je to však typické pre všetky reťazce, píše denník. Podvody robia najmä s tovarom, ktorého pôvod je ťažké vypátrať. Takými sú cukor, káva, jedlý olej, múka, zemiaky, jablká či potrava pre zvieratá, ale podvádza sa aj so železiarskym tovarom, štrkom i cementom. Donedávna do tejto kategórie patrilo aj obilie a kovy, nateraz sa však zmenili podmienky zdanenia týchto komodít, čím sa podarilo eliminovať možnosti špekulácií.
Maďarský kamionista podvádzal s odpočinkom - v Rakúsku zaplatil pokutu 6000 eur
Rakúska polícia vyrubila pokutu 6000 eur maďarskému kamionistovi smerujúcemu z Nemecka do Maďarska za podvod s povinným odpočinkom. Informovala o tom dnes agentúra MTI s odvolaním sa na policajné vyhlásenie. Z údajov tachografu vyplynulo, že nákladné vozidlo riadili dvaja vodiči. Šofér sa však hliadke, ktorá ho kontrolovala pri meste Wels, priznal, že k tachografu používal karty dvoch vodičov. V skutočnosti jazdil 41 hodín sám s prestávkou trvajúcou iba štyri hodiny a 50 minút. Polícia mu okrem pokuty zakázala pokračovať v jazde a podala naňho trestné oznámenie.
Dunajská Streda - Colníci zaistili textil, kuchynské náradie i masážne prístroje
http://www.hlavnespravy.sk/dunajska-streda-colnici-zaistili-textil-kuchynske-naradie-i-masazne-pristroje/97759/
RTVS odvysiela historicky prvú omšu v maďarčine
8. mája 2013 - (tasr)
Rozhlas a televízia Slovenska (RTVS) bude v nedeľu 19. mája na Dvojke vysielať na živo svätú omšu na sviatok Zoslania Ducha Svätého z Kostola sv. Ondreja v Komárne v maďarskom jazyku. Katolícku omšu, ktorú celebruje trnavský apoštolský administrátor Mons. Ján Orosch, preberie aj maďarská televízia a zo záznamu odvysiela 90-minútový program na stanici Duna World. Informovala o tom vedúca Redakcie duchovného života RTVS Bernadeta Tokárová. Podľa jej slov aj občania maďarskej národnosti platia koncesionárske poplatky, aj oni majú nárok na vysielanie omše v ich rodnej reči. V histórii slovenskej televízie pôjde o prvú omšu vysielanú v maďarskom jazyku. Slávnostnú atmosféru obohatí aj vystúpenie miestneho zmiešaného speváckeho zboru Concordia. Predvedie dielo komárňanského autora Gyulu Beliczayho Omšu F-dur. Dirigentom bude István Stubendek. Slávnosť Zoslania Ducha zvaná aj Turíce prichádza 50 dní po Veľkej noci a uzatvára veľkonočné obdobie. V deň Turíc sa Kristova Veľká noc završuje vyliatím Ducha Svätého, ktorý je zjavený, daný a udelený ako božská osoba. V ten deň je plne zjavená Najsvätejšia Trojica. Od toho dňa je Kráľovstvo, ktoré ohlasoval Kristus, otvorené pre tých, čo v neho veria. Vyliatím Ducha Svätého v deň Turíc bola cirkev zjavená svetu. Kostol svätého Ondreja je jednou z dominánt mesta Komárno. Nachádza sa na križovatke ulíc Svätoondrejská, Palatínova a Školská oproti Podunajskému múzeu. Dnešnú barokovú podobu nadobudol v období rokov 1768 - 1771. Prvý kostol na jeho mieste postavil rád jezuitov v rokoch 1674 - 1677. Na veži, ktorá bola zároveň aj strážnou vežou mesta, stála dvojmetrová železná socha svätého Ondreja. Okolo kostola sa nachádzal cintorín. Kostol bol však pre rýchlo sa rozrastajúce mesto primalý, a tak v rokoch 1723 - 1734 postavili vedľa neho nový, ktorý tiež zasvätili sv. Ondrejovi. Na jeho stavbu využili aj materiál z novozámockej pevnosti.
Sviatok Nanebovstúpenia Pána - 40 dní po Vzkriesení Ježiša Krista
http://www.hlavnespravy.sk/v-krestanskych-chramoch-sa-konaju-bohosluzby-k-sviatku-nanebovstupenia-pana/97693/
Maďarsko tvrdí, že nesiahne na svoje devízové rezervy
9. mája 2013 - (sita)
Maďarská centrálna banka nepoužije svoje rezervy na pomoc domácnostiam, ktoré si vzali hypotekárne úvery v zahraničných menách a dlhujú bilióny forintov (HUF). Povedal to pre týždenník Heti Válasz guvernér banky György Matolcsy. Napriek predošlým programom pomoci státisíce maďarských rodín zostávajú vystavené kolísaniu maďarskej meny po tom, ako si počas konjunktúry na trhu nehnuteľností vzali úvery v eurách a švajčiarskych frankoch. Za Matolcsyho, ktorý sa guvernérom centrálnej banky stal v marci, banka vyčlenila 250 mld. HUF na pomoc malým firmám, ktoré majú úvery v zahraničných menách. V rozhovore, ktorý vyšiel v štvrtkovom vydaní týždenníka Heti Válasz, však Matolcsy otvorene povedal „nie” na otázku, či by si vedel predstaviť použitie časti devízových rezerv na úplné riešenie dlhov. V závere apríla boli devízové rezervy Maďarska v sume 35,9 mld. eur. Podobne ako guvernér centrálnej banky sa v stredu vyjadril štátny tajomník maďarského ministerstva hospodárstva Zoltán Cséfalvay, ktorý povedal, že vláda nemôže urobiť viac v rámci pomoci tým, ktorí splácajú hypotéky. Výkonný riaditeľ centrálnej banky Márton Nagy konštatoval, že Maďarsko by malo prijať zákony o osobnej platobnej neschopnosti, aby pomohlo pri riešení problému zlých úverov.
Čistý zisk firmy Richter stúpol
http://ekonomika.sme.sk/c/6794385/cisty-zisk-firmy-richter-stupol.html
Na Slovensku je najdrahší benzín v regióne
9. mája 2013 - (tasr)
SR má v porovnaní s krajinami V4 a Rakúska najdrahšie benzíny, nafta je drahšia v Česku a Maďarsku. Informoval o tom dnes internetový portál natankuj.sk. Benzíny bez daní na Slovensku sú v rámci EÚ 9. najlacnejšie. Z okolitých krajín majú benzíny bez daní drahšie len v Maďarsku. Nafta bez daní v SR je najdrahšia spomedzi krajín V4 a Rakúska, je 20. najlacnejšia v EÚ. Rakúsko má najlacnejšie benzíny bez daní v celej EÚ. Jej nafta bez daní je tretia najlacnejšia. Benzíny bez daní sú v Rakúsku v porovnaní so Slovenskom lacnejšie o necelých 5 eurocentov za liter, nafta bez daní o necelých 7 eurocentov za liter. Benzíny v SR sú dlhodobo pod najväčším tlakom daní a poplatkov spomedzi krajín V4 a Rakúska. Nižšie nominálne dane z litra nafty vyberá štát iba v Poľsku. Benzíny na Slovensku sú oproti priemeru EÚ lacnejšie o 8,3 eurocenta za liter. Priemerná cena nafty v EÚ je v porovnaní so SR vyššia o 4,1 eurocenta za liter. Benzíny bez daní majú na Slovensku o 0,8 eurocenta za liter nižšiu hodnotu ako priemer v EÚ. Nafta bez daní je v SR o 3,8 eurocenta za liter drahšia oproti priemernej hodnote v EÚ.
V procese kauzy úniku kalu z hlinikárne vypovedali svedkovia
7. mája 2013 - (tasr)
Neúspešne sa skončila dnes v maďarskom Veszpréme konfrontácia svedkov, ktorých výpovede v kauze úniku červeného kalu odkaliska hlinikárne v Ajke z roku 2010 sa radikálne líšili. Informovala o tom dnes tlačová agentúra MTI. Veszprémsky tribunál vypočul dvoch pracovníkov hydinárne a ďalších svedkov. Vypočúvanie trvalo šesť hodín, neviedlo však k žiadnemu výsledku, nezrovnalosti výpovedí sa nepodarilo objasniť. Súdny proces sa začal 24. septembra 2012. Prokuratúra v rámci procesu, ktorý potrvá vyše roka, iniciovala postupné vypočúvanie 232 poškodených a 132 svedkov. Ekologická katastrofa na západe Maďarska, pri ktorej sa 4. októbra 2010 pretrhla hrádza odkaliska a toxický červený kal zalial obce Kolontár, Devecser a Somlóvásárhely, si vyžiadala desať obetí. Ďalších viac ako 200 ľudí vyviazlo so zraneniami. Zničených bolo okolo 400 domov i celý ekosystém rieky Marcal.
Maďarské a poľské autoservisy profitujú zo slovenských vodičov
Slováci prezúvajú autá u susedov
7. mája 2013 - (Tomáš Tišťan - Hospodárske noviny)
Síce len sezónny, ale vo veľkých rozmeroch. Slováci objavili u susedov v Poľsku a Maďarsku nový nákupný hit. Z pohraničných okresov si tam našinci vo veľkom chodia prezúvať letné pneumatiky. Prichádzame do rodiska Michala Dočolomanského Niedžice, ktoré po vojne pripadli Poľsku. Tentoraz namiesto kultúrnych potuliek spojených s hercovým životom máme namierené rovno do pneuservisu. Na výmenu gúm tu čakajú až tri autá, všetky so slovenskými evidenčnými číslami. Jozef Lopata zo Spišskej Starej Vsi hovorí o cene. „Ak je to päť eur, ktoré teraz ušetrím, má to význam. Navyše sa mi javí, že tu majú profesionálnejší prístup,“ tvrdí. Jozef Pitoňák z toho istého mesta však tvrdí, že to nie je len cena, pre ktorú meral cestu za hranicu. „Tu sú rodinné firmy so všetkým, čo k tomu patrí. Prístup k zákazníkovi je šitý na mieru. U nás ako keby chcel naozaj každý čo najrýchlejšie zarobiť, tu sa podniká akoby s dlhodobým výhľadom,“ myslí si. Príčiny vidí v socializme, kedy v tom poľskom sa oproti Československu súkromné podnikanie aspoň čiastočne uchovalo. Pavol Fudály patrí k menšine, ktorá prezúva doma. „Chcem podporiť našich, nemyslím si, že takto vyvážať peniaze za Dunajec je to najrozumnejšie. Nesúhlasím s názormi, že Poliaci v autoslužbách ponúkajú vyššiu kvalitu,“ tvrdí. Zároveň však dodáva, že väčšina ľudí, čo pozná, chodí do Poľska. „Nás, čo prezúvame doma, je tak možno 30 až 40 percent,“ dodal. Faktom je, že cenníky sú rozdielne. „Kompletné prezutie s vyvážením ponúkame za desať eur,“ hovorí Franciszek Knutelski zo servisu MP v Nižných Lapšiach. Priznáva, že Slováci takto tvoria aj polovicu všetkých zákazníkov, čo jeho firme prospieva. „Porovnávajú služby doma a podľa niektorých je to vraj rozdiel,“ dodal. Obdobnú situáciu na južnej hranici opisuje slovensko-maďarský podnikateľ Béla Furuglyás z Budapešti. „Pri tejto prezúvacej sezóne situáciu ovplyvňuje znova klesajúci forint. Pri kurze tristo za euro ceny začínajú byť veľmi zaujímavé,“ hovorí. Vec ho tak zaujala, že sa na kus reči zastavil v autoservise Bonifert v Dunabogdáne pri Vyšehrade. „Chlapi si túto jar nevedia vynachváliť, roboty majú vyše hlavy. Ak auto prezujú za 2 500 forintov a na Slovensku za 15 eur, nedá sa tomu čudovať,“ dodal. Pri Furuglyásovej kalkulácii tak slovenský motorista pri najzákladnejšej službe, výmene kolies s diskmi a vyvážení, môže ušetriť takmer polovicu. „Ľudia zo slovenskej strany to spoja zvyčajne aj s nákupmi a výletom,“ dodal podnikateľ.
Politici opäť brzdia vrátenie občianstva
7. mája 2013 - (Peter Tkačenko - Hospodárske noviny)
Štátne občianstvo. Kým sa politici hádajú, ako opraviť sporný zákon, Slováci prichádzajú o svoje pasy. - „Uverila som sľubu politikov, že zákon opravia a občianstvo čoskoro dostanem naspäť,” hovorí pre HN Katarína Greenová. Keď pred rokom získala nemecký pas, vzdala sa slovenského, aby neporušovala náš zákon o štátnom občianstve. Našim politikom až tak veriť nemala. Náprava zákona totiž tak skoro nepríde. Opozícia sa s koalíciou už takmer dva roky predbieha v predkladaní noviel, ktoré by súčasný stav opravili, navzájom si ich však podporiť odmietajú. Rovnako to zrejme dopadne s najnovším návrhom Daniela Lipšica a Jany Žitňanskej z NOVA. Tí chcú, aby si slovenské doklady mohli nechať ľudia, ktorí mali v čase prijatia cudzieho občianstva v cudzine aspoň pol roka evidovaný pobyt a zároveň nemali trvalé bydlisko na Slovensku. Greenová patrí k 522 slovenským občanom, ktorých za necelé tri roky o štátnu príslušnosť pripravil zákon z dielne Smeru-SD. Podobné návrhy už predkladali poslanci za OĽaNO, SaS, KDH, SDKÚ-DS a v minulom volebnom období najmä poslanci za Smer. Úpravy od dnešnej opozície však sociálni demokrati nepodporia. „Budeme o tom ešte diskutovať v klube, no uvítala by som, keby to bol vládny návrh, ktorý prešiel riadnym pripomienkovým konaním,” odvetila šéfka poslaneckého klubu Smeru Jana Laššáková na otázku, či podporí novelu Lipšica a Žitňanskej. Neschválenie novely bude znamenať, že zmena sa odloží o najmenej ďalší polrok. Taká je totiž lehota, ktorá musí uplynúť od neschválenia zákona v obdobnej veci. O Lipšicovom návrhu sa bude rokovať na májovej schôdzi. Vládnu novelu malo ministerstvo vnútra podľa pôvodného plánu legislatívnych úloh predložiť už v auguste minulého roka, v novembri tvrdilo, že „čoskoro” bude v pripomienkovom konaní, no dodnes o nej oficiálne nie sú známe žiadne podrobnosti. Minister vnútra Robert Kaliňák tvrdí, že mu záleží na tom, aby bol zákon medzinárodne akceptovaný, a preto chce nájsť zhodu s odborníkmi z OBSE. Podmienkou na beztrestné získanie cudzieho občianstva podľa Kaliňáka bude, aby mali v zahraničí trvalý pobyt. Žitňanská si však myslí, že niet na čo čakať. „Novela z dielne ministerstva je ako Colombova žena: často sa spomína, ale nikto ju nevidel. Ak ide Smeru o vec, mal by náš návrh podporiť.” Greenová sa medzičasom vydala, dnes žije v USA a na opravu zákona, ktorý ju pripravil o občianstvo, sa pozerá skepticky. „Ešte pred rokom by som slovenské občianstvo chcela dostať späť. Dnes je mi to jedno, nech si ho nechajú,” vraví. Platné znenie zákona presadila prvá vláda Roberta Fica ako reakciu na maďarský zákon, ktorý umožnil získať občianstvo aj zahraničným Maďarom, ktorí v Maďarsku nikdy nežili. Pravicová koalícia Ivety Radičovej sa zaviazala zákon zmeniť. Pre odpor matovičovcov a Radoslava Procházku zmenu nepresadila.
Zvolenská Slatina - 500 ton letnej bryndze (aj do Maďarska, Poľska a Česka)
http://www.hlavnespravy.sk/bryndziaren-zo-z-slatiny-doda-v-sezone-na-pulty-asi-500-ton-letnej-bryndze/96576/
4. mája - Výročie úmrtia Milana Rastislava Štefánika
„Veriť, milovať, pracovať...“ - „Som Slovák telom i dušou - neznám lásky polovičatej.“
V roku 1919 tragicky zahynul pri svojom prílete na Slovensko v Ivanke pri Dunaji generál, politik, svetoznámy astronóm a autor zdokonalených astronomických prístrojov Milan Rastislav Štefánik, jedna z najvýznamnejších osobností moderných československých a slovenských dejín. Absolvent gymnázia v Sarvaši. Narodil sa 21. 7. 1880.
http://sk.wikipedia.org/wiki/Milan_Rastislav_%C5%A0tef%C3%A1nik
Slováci sú veľmi kritickí k politickým osobnostiam minulosti, výnimkou je Štefánik
http://aktualne.atlas.sk/historik-slovaci-su-velmi-kriticki-k-politickym-osobnostiam-minulosti-vynimkou-je-stefanik/slovensko/spolocnost/
Štefan Hudák: Posledná cesta Milana Rastislava Štefánika
Ako je známe, 4. mája 1919 dotĺklo srdce astronóma, vojenského letca, diplomata a spolutvorcu prvého československého štátu M. R. Štefánika. Zahynul, keď sa vracal po ukončení svetovej vojny z Talianska do vlasti. Dvojplošné talianske lietadlo Caproni, ktorým cestoval, sa tesne pred pristátím neďaleko Ivanky pri Dunaji zrútilo. S ním vyhasli aj životy troch talianskych spoluletcov. Štefánika po tejto strašnej katastrofe našli ležať asi dvanásť krokov od lietadla, dvoch pilotov tesne pri a tretí zhorel v lietadle. Pôvodne mali Štefánika pochovať v jeho rodnej obci v Košariskách vedľa otca, ktorý zomrel ešte roku 1913. Jeho priateľ z detstva, architekt Dušan Jurkovič, však zmýšľal inak. Navrhol ho pochovať na neďaleký kopec Bradlo, kde Štefánik v mladých rokoch veľmi rád chodieval a opájal sa pohľadom na malebné okolie. Podarilo sa mu svojím návrhom presvedčiť i jeho najbližších, ako aj najvyššie kompetentné miesta. Prvá rozlúčka so zosnulými sa uskutočnila 10. mája na dvore posádkovej nemocnice v Bratislave. Tu sa s ním rozlúčili, okrem početnej verejnosti, aj zástupcovia Talianskeho kráľovstva, Francúzska a Anglicka, ako aj vysokí československí štátni činitelia. Po tomto akte ich rakvy naložili do smútočného vlaku a zaviezli na Brezovú (dnes Brezová pod Bradlom). Tu ich čakal mohutný zástup Štefánikových rodákov. Keď počas vykladania rakiev z vlaku brezovský spevokol zaspieval hymnickú pieseň Kto za pravdu horí, nezostalo ani jedno oko suché... Veď čoskoro sa ho chystali jeho rodní privítať na tomto mieste ako národného hrdinu, ale živého. Rozlúčkové pobožnosti sa konali najprv v brezovských chrámoch, evanjelickom a rímskokatolíckom (v rímskokatolíckom s talianskymi pilotmi), a potom v evanjelickom kostole na Košariskách, kde Štefánikov otec pôsobil dlhé roky ako kazateľ. Tu sa s ním prišiel rozlúčiť vtedy už 70-ročný slovenský básnik Pavol Országh Hviezdoslav. A v evanjelickom kostole na Brezovej mu syn Andreja Sládkoviča Martin Braxatoris-Sládkovičov predniesol vlastnú báseň Na Bradle zádumčivom... Potom sa pohol mohutný pohrebný sprievod strmým svahom peši na Bradlo, kde sa konala posledná rozlúčka so zosnulými. Ich rakvy naložené na tafety ťahali hore tri páry čiernych koní. Pochovali ich do spoločného hrobu, ale iba dočasného. Dnes tu stojí omnoho dôstojnejší stánok ich večného odpočinku - Mohyla M. R. Štefánika, postavená roku 1928. Veľkolepé to dielo národného umelca architekta Dušana Jurkoviča. Mohutnosťou, umeleckým stvárnením, nenásilne vkomponovaná do okolitej prírody, patrí k najkrajším pamätníkom tohto druhu v celej Európe.
Orbánova dcéra vyhrala a umyla si ruky
3. mája 2013 - (Pravda)
Na 24-ročnú dcéru maďarského premiéra dopadol tieň jej otca, ktorého opozícia obviňuje z klientelizmu. Kým Viktor Orbán čelí kritike za to, že vláda prednostne rozdáva svojim verným a ich príbuzným štátne objednávky, koncesie na trafiky i štátnu pôdu do dlhodobého prenájmu, jeho najstaršia dcéra sa pokúša rozptýliť podozrenie, že jej štúdia bola ocenená po protekcii. „Odbornú prácu som napísala podľa svojho najlepšieho vedomia, úlohu som splnila. Prácu do súťaže poslala univerzita, preto do tejto situácie som sa dostala ako Pilát do kréda, „ napísala vo vyhlásení zverejnenom agentúrou MTI. Ráhel Orbánová tak reagovala na mediálny rozruch okolo prvej ceny, ktorú jej za diplomovku o organizácii a konkurencieschopností festivalov populárnej hudby udelila štátna agentúra pre turistický ruch. Finančnej odmeny vo výške 200 eur sa vzdala. Vyrývačných novinárov na prípade zaujalo, že Orbánová dcéra mala ako konzultantku šéfku odboru pre turistický ruch na ministerstve hospodárstva, ktorá je súčasne docentkou na budapeštianskej Univerzite Corvinus. Rovnaká štátna úradníčka, ktorej podriadení boli členmi odbornej poroty, víťazke neskôr cenu odovzdala. „Vyhlásenie Ráhel Orbánovej naznačuje, že sa do súťaže neprihlásila sama, „ píšu internetové noviny Index. „Je však vylúčené, aby o tom nevedela, lebo podľa pravidiel súťaže s prihlásením práce musí jej autor vysloviť súhlas. Práca tak mohla získať ocenenie spôsobom, že rovnaká osoba ju poslala do súťaže, dala ju posúdiť svojim podriadeným na ministerstve a nakoniec cenu sama odovzdala víťazke“ - dodáva Index. Portál FN24 si Orbánovú dcéru uštipačne doberá aj za príslovie, ktorým chcela zdôrazniť, že sa k cene dostala rovnako mimovoľne, ako niekdajší rímsky miestodržiteľ Judey do starokresťanských vyznaní viery „Tento biblicky príbeh je predovšetkým príkladom farizejstva, keď si niekto rovnako ako Pilát umýva ruky, „ pripomína FN24.
3. máj - Svetový deň slobody tlače
Vyhlásený bol v roku 1993, oslavuje sa od roku 1994 a viaže sa na udalosť z 3. 5. 1991, keď bola prijatá Windhoekská deklarácia o podpore nezávislej a pluralitnej africkej tlače...
http://www.24hod.sk/den-slobody-tlace-pripomina-prekazky-prava-peniaze-a-sudy-cl228371.html
G. Bajnaimu ukradli v Bratislave auto
3. mája 2013 - (tasr)
Maďarskému expremiérovi a šéfovi volebnej koalície Spolu-PM (Együtt 2014-Párbeszéd Magyarországért) Gordonovi Bajnaimu ukradli dnes popoludní v Bratislave auto, informovala tlačová agentúra MTI. Delegácia Spolu-PM bola na jednodňovej návšteve Slovenska. Bajnai mal v čase krádeže tlačovú konferenciu s predsedom poslaneckého klubu Mostu-Híd Lászlóm Solymosom. Vozidlo maďarského expremiéra značky Škoda Superb parkovalo pred sídlom Mostu-Híd. Trestný čin potvrdila pre MTI bratislavská policajná hovorkyňa Petra Hrášková. Podľa nej Bajnai nepožiadal o ochranu. Po ukradnutom vozidle polícia intenzívne pátra.
Predčasné stretnutie s maďarským Lipšicom
Na to, že by Bajnai bol budúcim partnerom Fica, to dnes nevyzerá
5. mája 2013 - (Peter Schutz - komentare.sme.sk)
O slovenskej pohostinnosti, čo je podľa známej ankety najtypickejšia národná vlastnosť, sa presvedčil maďarský expremiér Gordon Bajnai. Medzitým, čo rokoval s Bugárom, mu ukradli auto. Dopadol ešte horšie ako Sólyom, ktorého v rámci pohostinnosti Fico iba nepustil cez hranicu. Na Slovensko sa prišiel Bajnai ukázať ako jeden z čerstvých lídrov maďarskej opozície. Kým Berényi z SMK ho zrejme na povel z Fideszu nechcel ani vidieť, na kus reči s ním si okrem Bugára sadol aj sám premiér. Otázne akurát je, čím si Bajnai zaslúžil takýto záujem. Jeho strana Együtt 2014 je čosi ako naša Nová väčšina - existuje asi pol roka a v prieskumoch má päť percent. Avšak predstava, že by Orbán v Budapešti prijal Lipšica, je dokonale absurdná. Ani o Freša a Figeľa by nezakopol, hoci s SDKÚ a KDH sú spoločne v partajnej internacionále. Stretnutím s Bajnaiom chcel možno Fico do Maďarska odkázať, že s Orbánom si síce padli do oka a hrkútajú ako dva holúbky, ale po voľbách 2014 môžu stáť veci aj inak. To by však bola veľmi predčasná kalkulácia. Maďarská opozícia totiž akoby z oka vypadla slovenskej. Akurát nosí hendikep navyše - do volieb im ostávajú nie tri roky, ale necelý jeden. Podobnosť spočíva v asi siedmich stranách a hnutiach s až na jednu výnimku jednocifernými preferenciami, ktoré sa podobne ako naše zhodnú v jednom bode: treba zvrhnúť Orbána (Fica). Žiaľ, už takmer v ničom inom, čo v spektre od konzervatívca Bokrosa po „tmavozelených“ ekologistov ani neprekvapuje. Problém však je, že do vytvorenia spoločného bloku ich nekompromisne tlačí zmena volebného systému na jednokolový, čo zaviedol Fidesz. Takže politizujú v akútnej časovej tiesni, z čoho vyplýva viac nedorozumení a roztržiek než zhôd a porozumenia. Z toho ťaží Fidesz, ktorý diktuje témy (momentálne zníženie cien energií) a po zakolísaní uprostred volebného obdobia opäť konsoliduje svoje preferencie. Hoci reprízu dvoch tretín Orbán neurobí, na nadpolovičnú väčšinu to má dobre rozbehnuté. Iste, Maďarsko väčšmi ako iní visí na stračej nôžke pokoja v eurozóne, takže stať sa môže ešte čokoľvek. Lenže na to, že by Gordon Bajnai bol budúcim partnerom Fica, to dnes nevyzerá.
Bajnai pre SME: S Orbánom smerujeme k sociálnej katastrofe
8. mája 2013 - (Peter Morvay - sme.sk)
Jeden z lídrov maďarskej opozície a bývalý premiér Gordon Bajnai hovorí, že ich najväčšou výzvou je vybrať človeka, ktorý dokáže poraziť Orbána. Jeho dvojaké občianstvo by však nemenil.
- Rozumeli ste si s premiérom Ficom?
- Spája nás dlhšia známosť a kolegiálny vzťah, aj keď sme spolu mali i tvrdé konflikty. Hovorili sme aj o menšinách a všeobecne o tom, že v poslednom čase poľavilo napätie medzi obidvomi krajinami a že by bolo dobré, ak by pri tom zostalo. Hovorili sme o skúsenostiach s riešením krízy, obzvlášť ho zaujímalo, aké opatrenia sme svojho času robili na zníženie nezamestnanosti a rozvoj znevýhodnených regiónov. A hovorili sme, samozrejme, aj o politike, veľmi ho zaujímala nová strana, ktorá v Maďarsku v záujme zmeny vlády vznikla.
- Fico a Viktor Orbán sa v poslednom čase navzájom veľmi chvália a slovenská vláda robí kroky podobné tým, ktoré u Orbána maďarská opozícia odsudzuje.
- Pokiaľ to môžem posúdiť, na Slovensku sa realizuje oveľa úspešnejšia ekonomická politika, kým Maďarsko je od nástupu Orbánovej vlády opäť v kríze. Ja som vládu odovzdával pri raste HDP 1,5 percenta, vlani bola v Maďarsku recesia 1,7 percenta, zadlženie i nezamestnanosť sú na rekordnej úrovni, smerujeme k sociálnej katastrofe, stredná trieda skĺzava dole a pol milióna Maďarov si odišlo hľadať prácu do zahraničia.
- To, že je na tom Slovensko lepšie, tiež nie je zásluha Ficových vlády, ale vlád, ktoré im predchádzali. A dnešné opatrenia Ficovej vlády môžu mať pre Slovensko rovnaké dopady, aké mali v Maďarsku. Aj tu sa napríklad očakáva, že Ficova vláda zoštátni súkromné penzijné poisťovne, aby udržala deficit.
- To zoštátnenie by som neodporúčal. Všeobecne by som povedal, že na Slovensku začali okolo roku 2000 veľmi pozitívne trendy, ktorých sa odvtedy v podstate drží. Ako keby tu bol konsenzus v základných otázkach, to umožnilo zavedenie eura a udržiava Slovensko na správnej ceste. Nezdá sa mi, že by sa tu vyháňali investície vytvárajúce nové pracovné miesta, ako sa to deje v Maďarsku. Maďarsko naopak potápajú hlboký rozkol v spoločnosti a diletantská ekonomická politika. V niektorých veciach by sme sa mohli od Slovenska poučiť.
- Tento týždeň ste vyhlásili, že opozície je ešte príliš málo na to, aby vyhrala budúcoročné voľby.
- Platia dve veci súčasne. V Maďarsku sú podľa všetkých prieskumov vo výraznej väčšine tí, čo chcú zmenu vlády. Najväčšiu časť tejto skupiny však tvoria nerozhodnutí. Demokratická opozícia má šancu len vtedy, ak dokáže osloviť týchto nerozhodnutých voličov. Máme tu socialistickú stranu, ktorá si tri roky drží v podstate rovnaké percentá. My sme vznikli, aby sme získali dôveru nerozhodnutých voličov, a to nielen prísľubom zmeny vlády, ale aj začiatkom novej politickej éry.
- Dôvera v organizácie spojené s vaším menom však po strmom vzostupe a veľkých nádejach z konca minulého roku zaznamenala výrazný pád. Podľa aprílových prieskumov by vašu stranu volilo asi 6 percent opýtaných, socialistov 16 a vládnuci Fidesz 27 percent.
- Výsledky z konca minulého roku hovorili o tom, že veľa voličov, vrátane takých, čo preferovali iné strany, potešila opozičná spolupráca, s ktorou som prišiel. Začíname od nuly, do politiky som sa vrátil vlani v októbri, strana Spolu 2014 vznikla v marci, jej registrácia prebieha, zatiaľ nemôžeme prijímať členov. Získali sme však s novou stranou za niekoľko týždňov 600-tisíc nových voličov bez toho, aby sme ich uberali iným opozičným stranám.
- Všetci sa zhodnú, že Orbánovu vládu môže odvolať len úzka spolupráca demokratickej opozície, vrátane spoločných kandidátov. Do volieb zostáva rok a vyzerá to, že opozícia sa na spolupráci stále nevie dohodnúť.
- Pred dvomi týždňami som socialistom navrhol cestovný poriadok a niekoľko základných princípov spolupráce, ktoré prijali. Rozhodli sme sa v nasledujúcich mesiacoch uzatvoriť dohodu, že v každom jednomandátovom obvode proti kandidátovi Fideszu postaví demokratická opozícia jediného spoločného kandidáta. To je základná podmienka víťazstva vo volebnom systéme, ktorý nám Fidesz vnútil. V podstate musíme uzatvoriť koalíciu už pred voľbami a nie po nich, ako sa to robí v normálnej krajine. A musíme to urobiť do jesene. Myslím, že na to máme dosť času.
- Vo svojich prejavoch sa dištancujete aj od chýb vlád socialistov a liberálov pred rokom 2010. Vy ste však vtedy boli rok premiérom a predtým niekoľko rokov ministrom. To sa dištancujete sám od seba?
- V rokoch 2009 až 2010 som ako premiér ukázal, ako si predstavujem dobré vládnutie. To má v Maďarsku svojich prívržencov, ako ukazuje moja podpora a veľmi drahá negatívna kampaň, ktorú proti mne Fidesz spustil. Na toto vládnutie, odborné, vypočítateľné a solidárne, som hrdý. Jeho výsledky sa dajú ľahko vyjadriť číslami. Za dvadsať rokov od zmeny režimu a najmä v prvých desiatich rokov nového tisícročia sa však urobilo veľa chýb. Patrí k nim hlboké rozdelenie spoločnosti, napríklad pre referendum o dvojakom občianstve. Odmietavý postoj vtedajšej vlády považujem za vážnu chybu a ihneď po svojom vzniku sme povedali, že právo na dvojaké občianstvo a volebné právo krajanom zachováme. Za nutnú súčasť novej politickej éry však považujem aj vyriešenie otázky zoznamov agentov niekdajších komunistických tajných služieb.
- Za prekážky opozičnej spolupráce sa v Maďarsku považuje spor o to, kto bude jej vedúcou silou a kto bude jej kandidátom na premiéra.
- Musí to byť spolupráca nielen dvoch najväčších strán, dohodnúť sa však medzi sebou musia hlavne tieto dve strany, my a socialisti. Čo sa týka kandidáta na premiéra, zhodneme sa na princípoch: musí to byť niekto, kto dokáže poraziť Viktora Orbána, dokáže potom dobre vládnuť a dokáže integrovať čo najširší okruh voličov. Takého človeka musí opozícia vybrať spoločne, nemôže ho delegovať jedna strana. Dnes nemá žiadna opozičná strana zďaleka toľko hlasov, aby mohla sama voľby vyhrať.
- Socialisti tvrdia, že táto otázka je už rozhodnutá. Podľa prieskumov majú trikrát toľko hlasov ako vy a tiež majú ako jediný fungujúc stranícke štruktúry, miestne organizácie.
- Väčšinovú podporu v Maďarsku nemá ani nebude mať to, aby Orbánovu vládu odvolala opozícia pod vedením jednej strany. Väčšinu môže získať spolupráca, ktorá dokáže osloviť najrôznejších voličov tým, že im ponúkne garanciu, že nepôjde len o výmenu vlády, ale o začiatok novej politickej éry.
- Ako je možné odstrániť politický systém, ktorý Orbán v Maďarsku vytvoril, s jeho centralizáciou moci a kontroverznou ústavou a zákonmi, ktoré je možné meniť len dvojtretinovou väčšinou?
- Tou jednoduchou cestou je, že musíme tiež získať dvojtretinovú väčšinu. Pri dnešných číslach to však nevyzerá príliš reálne, aj keď je to pri novom volebnom systéme jednoduchšie než v minulosti. Druhá možnosť je, že sa nová vláda s opozíciu dohodne na obmedzení okruhu otázok, ktoré je možné riešiť len dvojtretinovou väčšinou, aby mohla krajine vôbec vládnuť.
- Prečo by budúca opozícia, v tomto prípade Fidesz, s dohodou súhlasila?
- Vláda bude mať možnosť predložiť opozícii ponuku, ktorú tá nemôže odmietnuť a ak by ju odmietla, stratí ďalšie hlasy.
- Na každom dôležitom poste narazí nová vláda na Orbánových ľudí, vymenovaných na deväť rokov a odvolateľných len dvojtretinovou väčšinou. Čo s nimi môže robiť, ak chce zachovať princípy právneho štátu?
- Máme o tom svoje predstavy, nechcem zachádzať do taktických detailov. Od každého verejného činiteľa možno očakávať, aby rozumel svojej práci, bol čistý a bol lojálny k ústave a zákonom určujúcim status jeho inštitúcie.
- Títo ľudia boli zatiaľ lojálni len Orbánovi.
- Ako som už hovoril, existujú rôzne taktické a strategické predstavy na to, ako v Maďarsku obnoviť právny štát a zaistiť fungovanie štátu. Je predčasné o nich hovoriť.
- Maďarsko potrebuje hlboké štrukturálne reformy. S tým nemáte skúsenosti ani vy, za svojej vlády ste zachránili verejné financie, ale i pre nedostatok času na reformy zaisťujúce udržateľný rozvoj vtedy nedošlo.
- S tým nesúhlasím. Urobili sme aj reformy, ktoré sa dovtedy neodvážila urobiť žiadna vláda. Zvýšili sme vek odchodu do dôchodku, zrušili sme trináste platy a dôchodky, začali sme meniť systém zamestnávania a znížili sme odvody zaťažujúce mzdy. Boli ešte stále vyššie než na Slovensku, z druhých najvyšších v Európe sme ich však znížili zhruba na európsky priemer. Tým sme konsolidovali penzijný systém, vrátili ekonomiku na dráhu rastu, zastavili zadlžovanie i rast nezamestnanosti a vrátili krajine dôveru investorov.
- Čo chcete v ekonomike robiť inak než Orbánova vláda?
- Maďarsko bude potrebovať krízový manažment. Tá kríza je v prvom rade kríza dôvery. Treba najskôr obnoviť dôveru vo vládu, v právne istoty, v daňový systém.
- V Maďarsku je veľmi rozšírený názor, a Orbánova vláda ho len posilnila svojimi „neortodoxnými“ riešeniami, že ekonomika je len otázkou politickej vôle, náklady na bývanie či plyn neurčujú ekonomické zákony ani ceny na svetových trhoch, ale rozhodnutia vlády. Čo sa dá robiť s touto mentalitou, s takýmito očakávaniami voličov?
- Vládne zníženie nákladov na bývanie je podvod. V posledných troch rokoch náklady na bývanie priemernej rodiny vzrástli o 16 percent, dnes im z toho vláda zopár percent vráti. Toto zníženie nákladov je neudržateľné, nemá ekonomický základ, takže predpokladám, že by za rok, po voľbách, zaviedli nejakú novú daň, aby ho vykompenzovali. Medzitým sa rozpadá celá maďarská energetická sústava, neprichádzajú do nej žiadne investície. Náklady na bývanie sú v porovnaní s mzdami u nás naozaj vysoké, aj pre vysoké dane tejto vlády, a treba ich znížiť. My však navrhujeme urobiť to cez zlepšenie energetickej úspornosti bytov, čo by rodinám prinieslo oveľa väčšie zníženie nákladov, zvýšilo cenu bytov a ešte by to vytvorilo nové pracovné miesta.
- Hovorili ste o zachovaní dvojakého občianstva. Súhlasíte teda s tým, ako ho Orbánova vláda krajanom prideľuje masovo, v podstate na etnickom základe, bez trvalého pobytu v Maďarsku?
- Dnes o tejto otázke v Maďarsku panuje väčšinový konsenzus, považoval by som za škodlivé ju opäť otvárať a rozdeľovať národ. To platí aj pre Maďarov za hranicami, odmietame to, čo robí vláda Fideszu vo vzťahu ku krajanom. Maďarská vláda musí vždy podporovať politiku legitímnych zástupcov krajanov namiesto toho, aby im niečo vnucovala v rámci akejsi koloniálnej závislosti.
- Neodpovedali ste na otázku. Spôsob udeľovania občianstva podľa orbánovského vzoru je typický skôr pre Balkán než pre vyspelú Európu. Na Slovensku niečo podobné skúšala nie náhodu Mečiarova vláda. Je to riešenie odpovedajúce mentalite národného štátu, v ktorom je rozhodujúca etnická väzba namiesto občianskej.
- Maďarsko má pomerne špecifické postavenie, veľká časť Maďarov žije za hranicami a udržovanie vzťahu s nimi, zachovávanie ich identity je dôležitý národný cieľ. Tomu slúžia rôzne nástroje, väzba cez občianstvo je jedným z nich. Je užitočné dať krajanom možnosť aj prostredníctvom občianstva prežívať tieto väzby, svoje maďarské povedomie.
- Hovoril ste, že spor so Slovenskom o občianstvo treba riešiť rokovaním. Niet však slovenskej politickej strany, ktorá by súhlasila so súčasným maďarským riešením. S kým chcete rokovať?
- Musíme počkať, až aj v slovenskej spoločnosti a politike prevládne názor, že toto riešenie nepoškodzuje ani záujmy Slovenska.
- Tým vlastne chcete, aby na Slovensku prevládol názor, že má štát fungovať na etnickom a nie na občianskom princípe. To je však presne opak toho, čo - právom - od Slovenska žiadajú aj menšinoví Maďari.
- V mnohých krajinách na svete funguje dvojaké občianstvo umožňujúce dvojaké väzby bez toho, aby to destabilizovalo daný štát.
- Nejde o dvojaké občianstvo, ale o to, ako sa udeľuje, či s pobytom v danej krajine, alebo bez neho.
- Je veľmi dôležité, aby mal každý vo svojej krajine možnosť prežívať svoju kultúrnu identitu, národné tradície.
- Nehovoríme o väzbe a identite, ale o právnom vzťahu. Nie je takéto občianstvo logickým prejavom rovnakého nacionálneho populizmu, aký Fidesz praktizuje aj doma, keď zdôrazňuje etnické a pokrvné väzby a delí ľudí na dobrých a zlých Maďarov?
- Tento nacionálny populizmus najmä Jobbiku a občas Fideszu považujem za škodlivý a nebezpečný. Obe veci by som však oddeľoval. Občianstvo je príspevkom k tomu, aby mohli krajania zostať Maďarmi.
Prvý čestný občan Austrálie
Austrália udelila čestné občianstvo švédskemu diplomatovi a organizátorovi humanitárnej pomoci počas druhej svetovej vojny Raoulovi Wallenbergovi, ktorý zmizol po zajatí Červenou armádou v roku 1945, za jeho zásluhy pri záchrane židov pred nacistami. Je prvým, kto sa stal čestným občanom Austrálie. USA, Kanada, Izrael a Maďarsko už udelili čestné občianstvo Wallenbergovi za jeho činy v nacistami okupovanom Maďarsku.
Nepríjemné déjà vu
6. mája 2013 - (Komentár Ľubomíra Jaška - aktuality.sk)
Fanúšikovia teórie, že história sa cyklicky opakuje, prežívajú sviatočné dni. Niekoľko aktuálnych správ im dáva za pravdu. Prežívame silné déja vu pri správach o súdnom procese s pravicovými teroristami v Nemecku a antisemitských prejavoch v Maďarsku. Je tu ďalšia lekcia o tom, že ľudia sú v princípe nepoučiteľní a civilizačná puberta je bez konca. - V apríli 1977 stuttgartský súd odsúdil teroristov z Frakcie Červenej armády na doživotie. V začiatkoch šlo iba o malú študentskú skupinu útočiacu na obchodné domy a protestujúcu proti konzumnej spoločnosti. Keď sa nakoniec extrémisti ocitli pred súdom, zoznam ich aktivít bol dlhý a poznamenaný krvou i smrťou: kriminálne spolčovanie, šesť bombových útokov, streľba na policajtov, prepady bánk, krádeže a vlámania, pokus o vraždu a vraždy. Za obeť RAF padlo tridsať ľudí. Súdny proces s príslušníkmi Frakcie sa naťahoval. Štát dokonca pristúpil k odvolaniu ich obhajcov a odpočúvaniu rozhovorov medzi obhajcami a ich klientmi. Pri vyhlásení rozsudku sedeli na lavici obžalovaných len traja. Druhá generácia RAF siahla ešte k tvrdším prostriedkom, aby dosiahla oslobodenie svojich vodcov. V apríli 1977 zavraždila na ulici v Karlsruhe spolkového generálneho prokurátora Sieg­frieda Bubacka, v júli zastrelila šéfa banky Ponta a v septembri uniesla šéfa Zväzu zamestnávateľov a priemyselníkov Schleyera. Spojila sa aj s palestínskymi teroristami a nechala uniesť lietadlo s 91 cestujúcimi na palube. Aktuálne správy z Norimbergu sa spravodajstvu spred 35 rokov nápadne podobajú. Zmenilo sa iba znamienko a farby - teraz ide o pravicových extrémistov, ktorí svoju nenávisť nasmerovali na prisťahovalcov. Radikálka Beata Zschäpe a jej pomocníci sa zodpovedajú za desať vrážd prisťahovalcov, bombové útoky a prepadnutia bánk. Súd bude mať za úlohu objasniť, či išlo len o vyčíňanie bláznov alebo organizovanú aktivitu tzv. Národnosocialistického podzemia NSU.
Schopnosť prijať komplikovaný svet
V Budapešti to takisto vyzerá na akúsi tajomnú časovú slučku a cestovanie v čase. Premiér sa na Svetovom židovskom kongrese musel dištancovať od antisemitských prejavov. A urobil to vraj rozpačito a nie úplne jasným spôsobom. Kto mu má veriť, keď sám podlieha halucináciám o výnimočnosti maďarského národa a za každým rohom hľadá sprisahanie proti nemu?! Pobúrenie nad esesáckou minulosťou komisára Dericka alebo naháňanie posledných žijúcich dozorcov z nacistických koncentrákov je v tomto kontexte celkom pokrytecké. Už nie iba minulosť je iným menom pre nenávisť. Nemáme žiadne morálne právo krútiť hlavou nad tým, čo bolo, pokiaľ sa dnes veci opakujú. Vôbec nejde o názor na cudzincov alebo židov, integráciu prisťahovalcov a vplyv židovskej loby na fungovanie sveta. Podstatná - a najstrašidelnejšia - je prítomnosť iracionálnej nenávisti. Práve toto je dôkazom našej nekonečnej puberty. Poučenie z dejín sa nekoná. Sme znovu schopní spraviť tie isté chyby. Skúsenosť nemeckých (usporiadaných a slušných) občanov, ktorí boli spojeneckou armádou prinútení navštíviť Dachau a vidieť to, čo sa dialo za ich mestom, je už dávno zabudnutá. Nenávisť je choroba, a v nej škoda hľadať náznaky uvažovania. Ľavicoví teroristi nenávideli úspešných, bohatých a vplyvných. Dnešní extrémisti pohŕdajú chudobnými, obyčajnými a bezvýznamnými. Jedni snívajú o krásnom svete bez nerovnosti, tí druhí chcú mať čistú rasu a poriadok na uliciach. Len jedno nedokážu - akceptovať svet s jeho komplikovanosťou a pochopiť, že sa jej nikdy nezbavíme tak ako oni sami sa nezbavia vlastnej smrteľnosti.
Slová v zjavnom rozpore so skutkami
Orbán sa snaží upokojiť svet, no sám legitimizuje prejavy extrémistov
6. mája 2013 - (Peter Morvay - sme.sk)
Premiér prednesie dvakrát do týždňa xenofóbny prejav o snahe zničiť pravých a poctivých Maďarov. - Viktor Orbán nevymedzil jasnú hranicu medzi svojou vládou a krajnou pravicou, reagoval sklamane Svetový židovský kongres na prejav, ktorým maďarský premiér oslovil jeho účastníkov. Orbán síce označil antisemitizmus za neprijateľný, ako zvyčajne však hovoril veľmi všeobecne. Nikoho z domácich šíriteľov antisemitizmu nepomenoval, nespomenul dokonca ani Jobbik a jeho antisemitskú demonštráciu z predchádzajúceho dňa. Niet sa čo čudovať, pri hľadaní týchto ľudí by musel premiér triafať aj do vlastného okolia. Jeho ministri odovzdávajú najvyššie štátne vyznamenania ľuďom, ktorí zo šírenia antisemitských a nacionálnych názorov žijú, jeho podriadení zaraďujú slabých, ale o to viac antisemitských spisovateľov do učebníc, dotujú z verejných peňazí médiá s antisemitskými názormi a púšťajú ich aj do verejnoprávnych médií. Orbán sám prednesie dvakrát do týždňa xenofóbny prejav o tom, ako sa cudzina a domáci nepriatelia snažia zničiť pravých a poctivých Maďarov, čím v inej forme, ale v rovnakom duchu opakuje a legitimizuje prejavy extrémistov. Nepresvedčivé sú aj akcie, ktorými chce vláda svet presvedčiť, že proti antisemitizmu koná. Dojem zo štátnej spomienky na záchrancu Židov Raoula Wallenberga kazí zloženie dozornej rady osláv, v ktorej je i Orbánova obľúbená historička Mária Schmidt. Tá spôsobila v januári škandál vo Viedni tvrdením, že boli Židia nelojálni Maďarsku. Orbán a spol. venujú veľa úsilia a peňazí propagande, vládny Úrad pre medzinárodnú komunikáciu zaplavuje denne svetové médiá komentármi vyzdvihujúcimi zásluhy vlády a zatracujúcimi ich kritikov. Tieto materiály však majú rovnaký problém, ako Orbánov prejav: sú to len slová v zjavnom rozpore so skutkami.
V. Orbán v úvode VZ Svetového židovského kongresu:
Nenávisť je potrebné potlačiť
5. mája 2013 - (tasr)
Nutnosť spoločného potlačenia nenávisti zdôraznil predseda maďarskej vlády Viktor Orbán v úvode trojdňového zasadnutia Valného zhromaždenia Svetového židovského kongresu (WJC), ktoré sa dnes začalo v Budapešti. „Ak máte pocit, že do Budapešti ste museli prísť kvôli antisemitizmu, tak ste urobili dobre, pretože na potlačenie nenávisti je potrebný každý,” citoval Orbána maďarský spravodajský server Hvg.hu. Podľa premiéra dejiny naučili Maďarov, že antisemitizmus je nutné včas rozpoznať. Ako dodal, Maďarsko sa hlboko skláňa pred obeťami a vzdáva vďaku Bohu za zachovanie maďarského židovského spoločenstva. „Naučili sme sa, že antisemitizmus nie je prírodnou katastrofou, ale ľudským dielom. Antisemitizmus rastie v Európe aj v Maďarsku,” konštatoval Orbán, podľa ktorého rozčarovanie pramení z neúspechu riešenia krízy, je však potrebné jasne deklarovať, že je to neprijateľné.
V. Orbán sa jednoznačne nedištancoval od krajnej pravice
6. mája 2013 - (tasr)
Predstavitelia Svetového židovského kongresu (WJC), ktorého valné zhromaždenie zasadá v Budapešti od nedele, vyjadrili ľútosť na tým, že maďarský premiér Viktor Orbán sa vo svojom prejave jednoznačne nedištancoval od krajnej pravice. Podľa tlačovej agentúry MTI kongres ocenil, že Orbán označil antisemitizmus za neprijateľný, očakával však konkrétnejšie vyjadrenie. Orbán v nedeľu večer vo vystúpení v úvode zasadania neposkytol patričné záruky na to, že existuje jednoznačná deliaca čiara medzi jeho vládou a extrémnou pravicou. Ďalej podľa vyhlásenia WJC, ktoré vydali v nedeľu neskoro večer, premiér neriešil skutočnú podstatu problému, ktorou je hrozba antisemitizmu a zvlášť hrozba ultrapravicovej strany Jobbik. WJC tiež vyjadril ľútosť nad tým, že Orbán nereagoval na žiadne rasistické a antisemitské udalosti, ktoré sa v krajine v uplynulom období udiali. WJC vyzval demokratické sily v Maďarsku a v iných krajinách, aby rozhodnejšie zakročili voči silnejúcim extrémistickým ideám a voči antisemitizmu. Kongres naďalej bude pozorne sledovať situáciu v Maďarsku, píše sa vo vyhlásení WJC. Orbán v prejave v nedeľu zdôraznil nutnosť spoločného potlačenia nenávisti. „Ak máte pocit, že ste do Budapešti museli prísť kvôli antisemitizmu, tak ste urobili dobre, pretože na potlačenie nenávisti je potrebný každý,” vyhlásil premiér. Podľa jeho slov dejiny naučili Maďarov, že antisemitizmus je nutné včas rozpoznať. Ako dodal, Maďarsko sa hlboko skláňa pred obeťami a vzdáva vďaku Bohu za zachovanie maďarského židovského spoločenstva. Predseda Zväzu židovských náboženských obcí v Maďarsku (MAZSIHISZ) Péter Feldmájer vyjadril spokojnosť s Orbánovým prejavom. Pre maďarskú rozhlasovú stanicu Klubrádió dnes povedal, že nedeľňajšie vystúpenie premiéra je potrebné vnímať v kontexte s jeho piatkovým rozhovorom pre izraelský denník Jediot Achronot. „V nedeľu mal Orbán prejav morálneho charakteru, ale v izraelskom denníku sa jednoznačne dištancoval od Jobbiku”, dodal Feldmájer.
Westerwelle: Voči antisemitizmu treba rázne a spoločne zakročiť
Antisemitizmus nemá miesto ani v Berlíne, ani v Budapešti, ani nikde inde v Európe alebo na svete. Preto je nutné voči nemu rázne a spoločne zakročiť, vyhlásil dnes na zasadaní Valného zhromaždenia Svetového židovského kongresu (WJC) nemecký minister zahraničných vecí Guido Westerwelle. Podľa tlačovej agentúry MTI šéf nemeckej diplomacie podotkol, že Európa je viac než spoločný trh alebo spoločná mena, je to hodnotové spoločenstvo, ktoré spočíva na pilieroch demokracie a právneho štátu. „V každom prípade, keď budú ohrozované hodnoty, ktoré spoločne vyznávame, sa ozveme,” zdôraznil Westerwelle, podľa ktorého Nemecko je zaviazané k ochrane bezpečnosti Izraela a zastáva postoj, že Izrael má právo na sebaobranu.
Westerwelle v Maďarsku hovoril o daniach
Krajina podľa nemeckého ministra zahraničia potrebuje nemecké investície. Maďarsko stojí pred veľkými hospodárskymi výzvami. Spoločným záujmom Maďarska a Nemecka je, aby sa vzájomné hospodárske vzťahy vyvíjali dobre. Vyhlásil to dnes v Budapešti nemecký minister zahraničných vecí Guido Westerwelle po rokovaní s jeho maďarským rezortným partnerom Jánosom Martonyim. Podľa tlačovej agentúry MTI šéf nemeckej diplomacie informoval, že s Martonyim rokovali opäť o mimoriadnych rezortných daniach v Maďarsku, o ktorých budú rokovať aj v budúcnosti. Podotkol, že v Maďarsku je prítomných takmer 6000 podnikov nemeckých investorov, tie zamestnávajú 300.000 zamestnancov. Martonyi povedal, že vzájomné hospodárske vzťahy s Nemeckom sú mimoriadne významné a dôležité je, aby investície prichádzali aj naďalej. „Boli by sme radi, keby všetci nemeckí investori boli spokojní so situáciou v našej krajine,” dodal maďarský minister.
H. Swoboda: Orbán musí dokázať činmi, že bojuje proti antisemitizmu v Maďarsku
6. mája 2013 - (tasr)
Maďarský premiér musí prikročiť ku skutočným činom, prázdne slová nestačia. Takto dnes zhodnotil predseda poslaneckej frakcie socialistov a demokratov v Európskom parlamente (S&D) Hannes Swoboda vyjadrenie ľútosti maďarského premiéra Viktora Orbána nad protestmi členov ultrapravicového Jobbiku voči konaniu Svetového židovského kongresu (WJC) v Budapešti. Valné zhromaždenie WJC, ktoré sa koná raz za štyri roky, od nedele zasadá v Budapešti. Vďaka antisemitskému zhromaždeniu členov Jobbiku na úvod kongresu sa Maďarsku dostalo neželanej reklamy na stránkach svetovej tlače. Predstavitelia WJC vyjadrili ľútosť na tým, že premiér Orbán sa vo svojom prejave jednoznačne nedištancoval od krajnej pravice. V podobnom duchu dnes zareagoval aj rakúsky socialistický politik, vplyvný člen Európskeho parlamentu. „Európa bola vybudovaná na ruinách druhej svetovej vojny a dlhujeme miliónom židov, ktorí boli v nej zabití, aby antisemitizmus v Európe už nikdy neprevládol,” uviedol Swoboda v stanovisku pre médiá. Podľa jeho slov je súčasná politická atmosféra v Maďarsku - pod vládou Viktora Orbána, ktorý udržiava úzke kontakty s otvorene antisemitským Jobbikom, nepriaznivá pre židov žijúcich v tejto krajine a dochádza tiež k pošliapavaniu základných princípov EÚ o nediskriminácii. Swoboda spresnil, že svojim vágnym príhovorom voči členom židovského kongresu sa Orbán dostatočne nedištancoval od protisemitských trendov v Maďarsku, čím maďarský premiér zrejme nechcel poškodiť svoje vzťahy s politickými spojencami. Predseda skupiny S&D v europarlamente pripomenul, že hnutie Jobbik má v maďarskom parlamente vyše 10 percent kresiel. „Moja skupina už dávnejšie kritizovala nárast antisemitizmu v Maďarsku, čo je dôsledok Orbánovej neochoty zaujať tvrdé stanovisko voči tejto situácii. Apelujem naňho, aby urýchlene prejavil dostatok odhodlania pri potieraní protižidovských prúdov v Maďarsku. Ak platí, podľa toho ako včera sám povedal, že jeho vláda nebude tolerovať takéto hrozby, tak potom po jeho slovách musia nasledovať konkrétne činy,” zdôraznil Swoboda. Európsky parlament pozorne sleduje politické dianie v Maďarsku, pričom nárast antisemitizmu je len jednou z viacerých obáv. Výbor EP pre občianske slobody (LIBE) v utorok (7. 5.) uskutoční prvú debatu o správe výboru ohľadom stavu základných ľudských práv a slobôd v Maďarsku.
Orbán antisemitov nezastavil
6. mája 2013 - (Reuters / Pravda)
Je antisemitizmus v Maďarsku na vzostupe? Svetový židovský kongres sa obáva, že áno. Práve preto si organizácia združujúca židovské komunity v stovke krajín za miesto svojho snemu, ktorý sa schádza raz za štyri roky, vybrala tentoraz nie Jeruzalem, ale Budapešť. Podľa svojho predsedu tým chce podporiť takmer stotisíc maďarských Židov. Premiér Viktor Orbán to vidí inak. Ešte predtým, ako sa v nedeľu večer na otvorení snemu mohol pokúsiť o zlepšenie obrazu svojej krajiny, jej imidž znova naštrbila antisemitská provokácia. Orbán ju chcel dať zakázať; súd však v poslednej chvíli záporné rozhodnutie polície zrušil a demonštráciu zvolanú extrémistickou stranou Jobbik povolil. Asi tisíc účastníkov si tak v centre Budapešti vypočulo prejavy plné nenávisti k Židom. Policajní ťažkoodenci, vyčkávajúci v bočných uličkách, nezasiahli. Od maďarských Židov, z ktorých vyše pol milióna skončilo v nacistických plynových komorách, žiadali rečníci, aby sa ospravedlnili za maďarské obete „židoboľševických“ režimov po prvej i druhej svetovej vojne. Gábor Vona, vodca Jobbiku, tretej najsilnejšej strany Maďarska, celosvetovému židovskému fóru odkázal, že v Budapešti nie je vítané. „Tu v Európe sme špecifickí, ale nie preto, že by sme boli najantisemitskejším národom, ale preto, že ak sa im aj celá Európa bude váľať pri nohách a lízať ich, my to nespravíme,“ vyhlásil. „Izraelskí dobyvatelia, investori a expanzionisti si budú musieť nájsť cieľovú krajinu na inom konci sveta, lebo Maďarsko nie je na predaj,“ dodal. Na mítingu prehovoril aj „tieňový šéf diplomacie“ Jobbiku Márton Gyöngyösi, ktorý vlani v parlamente vyvolal pobúrenie návrhom spísať zoznamy Židov predstavujúcich podľa neho „národnobezpeč­nostné riziko“. „Proti bezohľadnému postupu sionizmu je účinná jedine demonštrácia sily,“ vyhlásil pred demonštrantmi, medzi ktorými nechýbala ani jednotka polovojenskej Novej maďarskej gardy v uniformách a bagančiach. „Maďarsko je dobývané územie sionizmu, jeho vyhliadnutá kolónia, kde nám domorodcom venujú nanajvýš rolu štatistu,“ roznecoval Gyöngyösi vášne. Demonštrácia Jobbiku dala mimovoľne za pravdu predsedovi Svetového židovského kongresu. „Chceme vyslať silný signál, že Maďarsko, domovina tretej najväčšej židovskej komunity v EÚ, je na nebezpečnej ceste,“ vysvetlil Ronald Lauder výber dejiska pre denník Jerusalem Post. „Snemovanie v Budapešti je symbolom solidarity s miestnou židovskou komunitou, ktorá v uplynulých rokoch čelí rastúcemu antisemitizmu,“ dodal. Orbán kritiku odmieta. „Jednoznačne nie sme antisemiti. Je mojou povinnosťou odmietnuť tieto obvinenia,“ povedal pre izraelský denník Jediot Achronot. „Súčasne sa však musíme zamyslieť, prečo vidia antisemitizmus medzi charakteristickými črtami našej krajiny tí, ktorí Maďarsko posudzujú zvonka,“ dodal už krotšie premiér, ktorému sa nepodarilo zabrániť provokácii Jobbiku.
Svetový židovský kongres potvrdil vo funkcii predsedu R. Laudera
http://www.teraz.sk/zahranicie/svetovy-zidovsky-kongres-lauder/45413-clanok.html
Budapeštianska polícia je v pohotovosti pre Svetový židovský kongres
5. mája 2013 - (tasr)
Budapeštianska polícia je v pohotovosti kvôli dnes sa začínajúcemu trojdňovému Valnému zhromaždeniu Svetového židovského kongresu (WJC). Pri Bazilike sv. Štefana našli dnes opustený kufor, čo si vyžiadalo uzatvorenie niekoľkých ulíc v okolí. Kufor bol podľa spravodajského servera Index.hu položený na lavičke. Na miesto nálezu prišlo 30 policajtov, ktorí uzatvorili okolie. Pyrotechnik zistil, že v podozrivej batožine nie je výbušnina. Podľa servera to bol dnes už druhý podozrivý predmet v Budapešti, ktorý musel preveriť pyrotechnik. Valné zhromaždenie svetovej židovskej organizácie zasadá každé štyri roky, v Budapešti sa stretne 500 zástupcov židovských spoločenstiev z celého sveta. Predstavitelia WJC uviedli, že Budapešť si za dejisko schôdzky vybrali preto, lebo chcú vyslať odkaz maďarským židom, že sú s nimi solidárni. V Maďarsku žije najväčšia židovská komunita v strednej Európe - má vyše 100.000 členov. Podľa názoru WJC v uplynulom období v Maďarsku, ale aj v iných krajinách, zaznamenali dramatický nárast prejavov antisemitizmu a rasizmu, čo u židovskej komunity vyvoláva obavy. Dnes večer, na úvod podujatia, vystúpi s prejavom aj premiér Viktor Orbán, ktorý podľa štátneho tajomníka úradu vlády Jánosa Lázára chce rázne reagovať na obvinenia Maďarska, Maďarov a maďarskej vlády z antisemitizmu, ktoré v uplynulom období zazneli zo zahraničia.
Svetové médiá si všimli Maďarsko. Jobbik verejne útočil na židov
5. mája 2013 - (Peter Morvay - Sme)
Antisemitská demonštrácia krajne pravicového Jobbiku proti zjazdu Svetového židovského kongresu v Budapešti vyvolala v sobotu viac pozornosti vo svete ako doma. O akcii, na ktorú prišlo asi päťsto osôb, mnohé svetové médiá informovali medzi hlavnými správami. Nízka účasť súvisela aj so zmätkami okolo demonštrácie. Polícia ju na príkaz premiéra Viktora Orbána opakovane zakázala, súdy však zákazy zrušili. Z prieskumov vychádza Jobbik ako tretia najpopulárnejšia strana v Maďarsku. Podľa agentúry Medián by ho volilo 17 percent. Predseda strany Gábor Vona na akcii žiadal židovskú menšinu v Maďarsku, aby sa ospravedlnila za komunistickú diktatúru (extrémisti za ňou vidia židov). Ďalším rečníkom bol poslanec Jobbiku Márton Gyöngyösi, moderátorom označovaný za budúceho ministra zahraničia. Vlani navrhol spísať zoznam maďarských politikov židovského pôvodu, lebo vraj znamenajú bezpečnostnú hrozbu. Gyöngyösi obvinil Orbána, že sa zbytočne ponižuje pred sionistami a robí gestá voči svetovému židovstvu, ktoré však napriek tomu neprestane Maďarov nenávidieť. Aj maďarské škôlky podľa Gyöngyösiho vychovávajú deti k sionizmu. V Maďarsku sa včera začal trojdňový zjazd Svetového židovského kongresu, na ktorý príde mnoho svetových politikov. Dnes vystúpi nemecký minister zahraničia Guido Westerwelle. Zjazd sa koná v Budapešti na podporu miestnej židovskej menšiny a na protest proti rastúcemu antisemitizmu v krajine. To je nepríjemné pre Orbána, ktorý sa snaží zahraničie presvedčiť, že s antisemitizmom a extrémizmom nemá nič spoločné. Na to slúžil aj zákaz demonštrácie Jobbiku na príkaz samotného premiéra. Iné kroky vlády však rast antisemitizmu podporujú. Vláda napríklad prelieva peniaze do médií ako televízia Echo TV, v ktorej pravidelne zaznievajú antisemitské názory.
Predseda Svetového židovského kongresu sa ospravedlnil Orbánovi
7. mája 2013 - (tasr)
Staronový predseda Svetového židovského kongresu (WJC) Ronald Lauder sa dnes v závere trojdňového zasadania valného zhromaždenia kongresu v Budapešti ospravedlnil maďarskému premiérovi Viktorovi Orbánovi za tvrdenie, že sa rázne nedištancoval od ultrapravicovej strany Jobbik. Podľa tlačovej agentúry MTI Lauder pripomenul, že predseda maďarskej vlády pre izraelský denník povedal, že Jobbik ohrozuje demokraciu, porušuje ľudské práva, Orbán teda podľa neho zaujal jasné stanovisko. Predseda WJC sa Orbánovi ospravedlnil v záverečnom prejave zasadania po tom, čo získal informácie o jeho rozhovore pre izraelský denník. Kongres v pondelok ocenil, že maďarský premiér v prejave v úvode zasadania označil antisemitizmus za neprijateľný, WJC však uviedol, že očakával konkrétnejšie vyjadrenie. Podľa kongresu totiž Orbán v nedeľu neposkytol patričné záruky na to, že existuje jednoznačná deliaca čiara medzi jeho vládou a extrémnou pravicou. Ďalej podľa vyhlásenia WJC, ktoré vydali v nedeľu neskoro večer, premiér neriešil skutočnú podstatu problému, ktorou je hrozba antisemitizmu a obzvlášť hrozba ultrapravicovej strany Jobbik. Predseda Zväzu židovských náboženských obcí v Maďarsku (MAZSIHISZ) Péter Feldmájer v pondelok vyjadril spokojnosť s Orbánovým prejavom. Pre maďarskú rozhlasovú stanicu Klubrádió povedal, že nedeľňajšie vystúpenie premiéra je potrebné vnímať v kontexte s jeho piatkovým rozhovorom pre izraelský denník Jediot Achronot. „V nedeľu mal Orbán prejav morálneho charakteru, ale v izraelskom denníku sa jednoznačne dištancoval od Jobbiku”, dodal Feldmájer.
Maďarský premiér pre Jediot Achronot: Nie sme najantisemitskejšou krajinou v EÚ
4. mája 2013 - (tasr)
Maďarsko vyhlásilo nulovú toleranciu voči antisemitizmu, vyhlásil maďarský premiér Viktor Orbán pre piatkové vydanie izraelského denníka Jediot Achronot a dôrazne odmietol obvinenia, že by Maďarsko bolo najantisemitskejšou krajinou Európskej únie. „Maďarsko je jedinou krajinou vo východnej časti Európy, v ktorej aj napriek obdobia vlády nacistov žije veľké pôvodné židovské spoločenstvo. Preto otázka antisemitizmu nie je teoretickou, ale personálnou záležitosťou. V Maďarsku žijú židovské rodiny, ktoré prežili holokaust, a žijú tu aj tí Maďari, ktorí kolaborovali s nacistami. Spolunažívanie tak prináša viac problémov než v prípade iných krajín,” vykreslil podľa agentúry MTI situáciu predseda maďarskej vlády. Orbán vylúčil prípadnú povolebnú koalíciu s ultrapravicovým Hnutím za lepšie Maďarsko-Jobbik, ktoré označil jednoznačne za nebezpečné. V Budapešti sa dnes zišli stovky extrémistov na zakázanom „zhromaždení na pamiatku obetí boľševizmu a sionizmu”, ktoré v deň pred začatím Valného zhromaždenia Svetového židovského kongresu (WJC) zorganizovalo ultrapravicové Hnutie za lepšie Maďarsko-Jobbik. Polícia tento týždeň na podnet premiéra Viktora Orbána zhromaždenie zakázala, ale napokon súd policajný zákaz zrušil. V Maďarsku žije najväčšia židovská komunita v strednej Európe - má vyše 100.000 členov. Podľa názoru WJC v uplynulom období v Maďarsku, ale aj v iných krajinách, dramaticky stúpol počet antisemitských a rasistických prejavov, čo vyvoláva obavy v radoch židov. WJC nedávno rokoval aj v gréckom Solúne, pretože grécka ultrapravicová strana Zlatý úsvit má v 300-člennom gréckom parlamente 18 poslancov. WJC sleduje s obavami činnosť tejto i maďarskej extrémistickej strany Jobbik. Trojdňové podujatie za účasti 500 zástupcov židovských komunít vo svete sa začne v nedeľu.
Predseda Jobbiku zvažuje žalobu za zákaz protisionistického protestu
4. mája 2013 - (tasr)
Predseda maďarskej vlády Viktor Orbán zneužil svoju právomoc, keď nariadil ministrovi vnútra, aby zabránil dnešnému “zhromaždeniu na pamiatku obetí boľševizmu a sionizmu”, tvrdí predseda opozičného ultrapravicového Hnutia za lepšie Maďarsko-Jobbik Gábor Vona. Povedal to na pôvodne zakázanej demonštrácii, ktorá sa dnes konala na budapeštianskom Námestí mučeníkov (Vértanúk tere) za účasti takmer 500 prívržencov Jobbiku. Jobbik v posledných voľbách získal 17 percent hlasov voličov a má zastúpenie v parlamente. Stúpenci ultrapravicového Hnutia za lepšie Maďarsko-Jobbik sa zišli na „zhromaždení na pamiatku obetí boľševizmu a sionizmu” v Budapešti Vona podľa agentúry MTI vyhlásil, že je možné, že v tejto súvislosti podá žalobu. V prejave okrem iného uviedol, že takéto podujatie by sa nekonalo, keby sa izraelský prezident Šimon Peres ospravedlnil Maďarom za svoju výzvu na “vykupovanie” Maďarska. Podľa predsedu Jobbiku by všetci poslanci a pracovníci štátnej správy s dvojitým izraelsko-maďarským občianstvom mali odstúpiť. Zhromaždenie zorganizované Jobbikom sa konalo v deň pred začatím Valného zhromaždenia Svetového židovského kongresu (WJC). Súčasne so zhromaždením extrémistov sa konala i približne štvrťhodinová protidemonštrácia skupiny zhruba 40 ľudí, v ktorej boli aj socialistickí politici. V rukách držali portréty niekoľkých významných Maďarov židovského pôvodu, ktorí sú pýchou Maďarska. Polícia vytvorila medzi oboma tábormi protestujúcich kordón. K incidentom či narušeniu poriadku nedošlo, konštatovala MTI. Stúpenci ultrapravicového Hnutia za lepšie Maďarsko-Jobbik sa zišli na „zhromaždení na pamiatku obetí boľševizmu a sionizmu” v Budapešti Maďarsko vyhlásilo nulovú toleranciu voči antisemitizmu, vyhlásil maďarský premiér Viktor Orbán pre piatkové vydanie izraelského denníka Jediot Achronot a dôrazne odmietol obvinenia, že by Maďarsko bolo najantisemitskejšou krajinou Európskej únie. “Maďarsko je jedinou krajinou vo východnej časti Európy, v ktorej aj napriek obdobia vlády nacistov žije veľké pôvodné židovské spoločenstvo. Preto otázka antisemitizmu nie je teoretickou, ale personálnou záležitosťou. V Maďarsku žijú židovské rodiny, ktoré prežili holokaust, a žijú tu aj tí Maďari, ktorí kolaborovali s nacistami. Spolunažívanie tak prináša viac problémov než v prípade iných krajín,” vykreslil podľa agentúry MTI situáciu predseda maďarskej vlády. Orbán vylúčil prípadnú povolebnú koalíciu s ultrapravicovým Hnutím za lepšie Maďarsko-Jobbik, ktoré označil jednoznačne za nebezpečné. V Budapešti sa dnes zišli stovky extrémistov na zakázanom “zhromaždení na pamiatku obetí boľševizmu a sionizmu”, ktoré v deň pred začatím Valného zhromaždenia Svetového židovského kongresu (WJC) zorganizovalo ultrapravicové Hnutie za lepšie Maďarsko-Jobbik. Polícia tento týždeň na podnet premiéra Viktora Orbána zhromaždenie zakázala, ale napokon súd policajný zákaz zrušil.
Začal sa protisionistický protest pred stretnutím židovského kongresu
http://www.hlavnespravy.sk/madarsko-zacal-sa-protisionisticky-protest-pred-stretnutim-zidovskeho-kongresu/96359/
Jobbik sa predvádza
http://adamlenger.blog.pravda.sk/2013/05/05/neonacisticky-jobbik-sa-predvadza-aj-napriek-zakazu-budu-protestovat/
Jobbik bude demonštrovať pred stretnutím Svetového židovského kongresu
2. mája 2013 - (tasr)
„Antiboľševické a antisionistické ľudové zhromaždenie” organizuje v Budapešti na sobotu - v predvečer schôdzky Valného zhromaždenia Svetového židovského kongresu (WJC) - poslankyňa ultrapravicového Hnutia za lepšie Maďarsko-Jobbik Lórántné Hegedüsová. Polícia avizovanú demonštráciu najskôr vzala na vedomie, potom ju však na podnet premiéra Viktora Orbána zakázala, uviedol dnes spravodajský server Nol.hu. Hegedüsová sa obrátila na súd, ktorý zrušil platnosť policajného zákazu. Predseda Jobbiku Gábor Vona na sociálnej sieti Facebook oznámil, že zhromaždenie sa v každom prípade bude konať. VZ WJC zasadá každé štyri roky, terajšia schôdzka sa bude konať v Budapešti. Trojdňové podujatie za účasti 500 zástupcov židovských komunít vo svete sa začne v nedeľu. Predstavitelia WJC pre MTI uviedli, že Budapešť si za dejisko schôdzky vybrali preto, lebo chcú vyslať odkaz maďarským židom, že sú s nimi solidárni. V Maďarsku žije najväčšia židovská komunita v strednej Európe - má vyše 100.000 členov. Podľa názoru WJC v uplynulom období v Maďarsku, ale aj v iných krajinách, dramaticky stúpol počet antisemitských a rasistických prejavov, čo vyvoláva obavy v radoch židov. WJC nedávno rokoval aj v gréckom Solúne, pretože ultrapravicová strana Zlatý úsvit má v 300-člennom gréckom parlamente 18 poslancov. WJC sleduje s obavami činnosť tejto i maďarskej extrémistickej strany Jobbik. Orbán nariadil ministrovi vnútra Sándorovi Pintérovi, aby zabránil protestom a podujatiam, ktoré by urážali ľudskú dôstojnosť účastníkov budapeštianskeho zhromaždenia i maďarských židovských spoločenstiev.
VZ Svetového židovského kongresu v Budapešti
2. mája 2013 - (tasr)
Nadchádzajúce schôdzka Valného zhromaždenia Svetového židovského kongresu (WJC), ktoré zasadá každé štyri roky, sa bude konať v Budapešti. Trojdňové podujatie za účasti 500 zástupcov židovských spoločenstiev vo svete sa podľa tlačovej agentúry MTI začne v nedeľu. Predstavitelia WJC pre MTI uviedli, že Budapešť si za dejisko schôdzky vybrali preto, lebo chcú vyslať odkaz maďarským židom, že sú s nimi solidárni. V Maďarsku žije najväčšia židovská komunita v strednej Európe - má vyše 100.000 členov. Podľa názoru WJC v uplynulom období v Maďarsku, ale aj v iných krajinách, dramaticky stúpol počet antisemitských a rasistických prejavov, čo vyvoláva obavy v radoch židov. WJC nedávno rokoval aj v gréckom Solúne, pretože ultrapravicová strana Zlatý úsvit má v 300-člennom gréckom parlamente 18 poslancov. WJC sleduje s obavami činnosť tejto i maďarskej extrémistickej strany Jobbik. Maďarský premiér Viktor Orbán už nariadil ministrovi vnútra Sándorovi Pintérovi, aby zabránil protestom a podujatiam, ktoré by urážali ľudskú dôstojnosť účastníkov budapeštianskeho zhromaždenia i maďarských židovských spoločenstiev. V úvodný deň podujatia vystúpi s prejavom aj Orbán, ktorý podľa štátneho tajomníka úradu vlády Jánosa Lázára chce rozhodne reagovať na obvinenia Maďarska, Maďarov a maďarskej vlády z antisemitizmu, ktoré v uplynulom období zazneli zo zahraničia. Šéf maďarskej diplomacie János Martonyi pre dnešné vydanie nemeckého konzervatívneho denníka Frankfurter Allgemeine Zeitung povedal, že maďarská vláda sa teší, že Valné zhromaždenie WJC sa bude konať v Budapešti, pretože členovia organizácie si budú môcť vytvoriť obraz o tom, či sú obavy týkajúce sa Maďarska opodstatnené. WJC, ktorý združuje židovské komunity 100 krajín sveta, založili v roku 1936 vo švajčiarskej Ženeve. Kongres presadzuje ich záujmy u vlád, parlamentov, medzinárodných organizácií a predstaviteľov iných cirkví.
Dušan Čaplovič sľúbil viac peňazí na národnostné učebnice
2. mája 2013 - (sita)
Na národnostné učebnice by malo ministerstvo školstva uvoľniť viac peňazí. Agentúre SITA informáciu poskytla Ildikó Mičúchová z Úradu splnomocnenca vlády SR pre národnostné menšiny. Vyššiu finančnú podporu prisľúbil minister školstva Dušan Čaplovič na prvom zasadnutí rezortnej rady pre národnostné školstvo. V roku 2012 sa z celkového objemu peňazí dávalo na tieto učebnice 18 percent, v tomto roku by to mohlo byť až 30 percent. Na zasadnutí v utorok 30. apríla sa minister stretol so splnomocnencom vlády pre národnostné menšiny Lászlóm A. Nagyom a s príslušníkmi maďarskej, rusínskej, ukrajinskej, nemeckej a rómskej národnostnej menšiny. Rozprávali sa o troch hlavných témach. Prvou bola problematika učebníc a učebných textov pre národnostné školstvo. Okrem nej sa diskutovalo o rámcových učebných plánoch pre školy s vyučovacím jazykom a s vyučovaním jazyka národnostných menšín ako aj o hodnotiacej správe o stave národnostného školstva. Minister si k tohtoročným prioritám pripísal reedíciu niektorých učebníc. Znamenať by to malo pozitívny posun najmä pre učebnice dejepisu pre gymnáziá s vyučovacím jazykom maďarským. Pozitívnym signálom pre Úrad splnomocnenca vlády SR pre národnostné menšiny je, že minister školstva sa nebráni získavaniu učebníc a učebných textov pre odborné školy zo zahraničia. Týkalo by sa to najmä odborných predmetov rôznych učebných odborov - murárov, automechanikov a podobne. Výhodou by bolo, že by sa učebnice obstarávali cez Európsky vestník.
Čo s našou koncovkou -ová
http://pansu.sk/index.php?option=com_content&view=article&id=1290%3Aco-s-nasou-koncovkou-ova&catid=11%3Aentertainment&Itemid=230
Maďarsko a Rusko sa zhodli na tom, že sú spoľahliví partneri
3. mája 2013 - (tasr)
Maďarsko a Rusko sú spoľahliví partneri, ktorých vzťahy určujú vzájomná úcta a dôvera. Vyhlásil to v Budapešti maďarský minister zahraničných vecí János Martonyi po schôdzke so šéfom ruskej diplomacie Sergejom Lavrovom. Podľa tlačovej agentúry MTI Lavrov ocenil, že v Maďarsku rastie záujem o ruský jazyk. Dodal, že dohoda, uzatvorená medzi Maďarskom a Ruskom počas návštevy premiéra Viktora Orbána v Moskve, sa postupne realizuje. “Maďarsko a Rusko by mohli spolupracovať aj v oblasti inovačných technológií, plánujú spoločné vedecké projekty,” povedal ruský minister. Pripomenul, že rok 2014 bude v Maďarsku rokom ruskej kultúry, po ktorom bude nasledovať maďarský rok kultúry v Rusku. Moskva podľa Lavrova oceňuje záujem maďarských podnikov o Rusko, ako aj plány na otvorenie obchodných zastupiteľstiev vo viacerých ruských regiónoch, ako tomu bolo pred niekoľkými dňami v Moskve. Lavrov ocenil postoj Maďarska k vzťahom Európskej únie s Ruskom a k otázke liberalizácie vízovej povinnosti. Martonyi zdôraznil, že Rusko, ktoré je v súčasnosti významným prvkom globálneho systému, je dôležitým partnerom Maďarska. Vzájomné vzťahy sa v každej oblasti vyvíjajú pozitívne. Rozvíjať ďalej bude podľa neho potrebné najmä vzťahy v oblastiach hospodárstva, vedy, kultúry a vzdelávania. Lavrov je prvým ruským ministrom zahraničných vecí po desiatich rokoch, ktorý navštívil Budapešť. Stretol sa aj s premiérom Orbánom.
Šéf ruskej diplomacie bude rokovať v Budapešti po desiatich rokoch
2. mája 2013 - (tasr)
V osobe Sergeja Lavrova bude dnes v Budapešti opäť rokovať minister zahraničných vecí Ruskej federácie po desiatich rokoch, pripomína dnešné vydanie maďarského denníka Népszabadság v súvislosti so schôdzkou so šéfom maďarskej diplomacie Jánosom Martonyim. Podľa denníka dnešná schôdzka nasleduje po februárovej moskovskej návšteve Martonyiho. V júli 2003 rokoval v Budapešti Igor Ivanov. Martonyi sa s Lavrovom poznajú už dávno, ich vzťah je charakterizovaný hlbokou vzájomnou úctou. Vzťah Maďarska s Ruskom z maďarskej strany považujú za korektný a pragmatický, aj keď Budapešť a Moskva majú radikálne odlišné postoje napríklad k raketovému obrannému systému Severoatlantickej aliancie, alebo k sýrskej občianskej vojne. Maďarský expert na Rusko Zoltán Bíró pre Népszabadság uviedol, že návšteva je znamením, že Moskva venuje pozornosť Maďarsku, pričom z tohto európskeho regiónu Kremeľ podľa neho venuje zvýšenú pozornosť aj Poľsku. Analytik dodal, že druhá vláda Viktora Orbána sa od leta 2010 priebežne snaží o to, aby sa prejavovala ako spoľahlivý partner Ruska a že skoncovala s častými protiruskými vyhláseniami z doby, keď bol Fidesz v opozícii. Z informácií z diplomatických zdrojov vyplýva, že Moskve sa páči, že Maďarsko odvolávajúc sa na svoje národné záujmy je ochotné postaviť sa voči Bruselu, cituje Bíróa Népszabadság.
Tempo poklesu maďarských maloobchodných tržieb sa v marci zrýchlilo
6. mája 2013 - (tasr)
Tempo poklesu maďarských maloobchodných tržieb sa v marci zrýchlilo, informovala agentúra RTTNews. Maloobchodné tržby v marci klesli v porovnaní s rovnakým obdobím vlaňajška o 2,8 %, uviedol maďarský štatistický úrad. Vo februári dosiahlo medziročne tempo poklesu tržieb 1,1 %. Maloobchodné tržby v Maďarsku klesali nepretržite uplynulých 12 mesiacov. Maloobchodné tržby z predaja potravín, nápojov a tabaku medziročne klesli o 0,9 % a z predaja tovaru mimo potravín o 2,7 %. Predaj motorových palív sa znížil o 5,1 %.
Sektorom priemyslu ČR, MR a Poľska sa v apríli nedarilo
http://www.webnoviny.sk/ekonomika/sektorom-priemyslu-cr-mr-a-polska-sa/666807-clanok.html
Deň kráľa Mateja vo Vyšehrade
2. mája 2013 - (PaedDr. Helena Rusnáková - SkolskyServis.sk)
Matej Korvín patril k najvýznamnejším panovníkom stredoveku. Jeho meno je pevne spojené s históriou mesta Visegrád (Maďarsko), kde trávil veľa času a dal vytvoriť množstvo stavebných úprav. Múzeum kráľa Mateja (Mátyás Király Múzeum) každoročne organizuje pre širokú verejnosť podujatie nesúce názov Deň kráľa Mateja, kedy sa v priestoroch kráľovského paláca a na jeho nádvorí konajú rozličné podujatia pripomínajúce život v období vlády kráľa Mateja. Deň kráľa Mateja sa tohto roku konal v sobotu 27. apríla. Návštevníci múzea sa mohli na pár hodín ocitnúť v období stredoveku, nahliadnuť do obdobia renesancie. Súčasťou podujatia boli rytierske turnaje, ukážky stredovekých bojových umení na nádvorí kráľovského paláca. Počas prehliadky múzea sprevádzanej hodnotným výkladom návštevníci mali možnosť nahliadnuť aj do stredovekej kuchyne - oboznámiť sa s vtedajšou technikou prípravy jedál, ako aj do kráľovských komnát... Pre deti bolo pripravené rozprávkové popoludnie - Rozprávky o kráľovi Matejovi.
Socha Mindszentymu v Slovenskom Komlóši
7. mája 2013 - (oszo.slovaci.hu)
Dňa 6. mája 2013 odhalila Mestská samospráva Slovenského Komlóša na Námestí Wallaského dvojjazyčnú slovensko-maďarskú sochu bývalého ostrihomského arcibiskupa a maďarského prímasa Jozefa Mindszentyho. V rámci slávnostného programu sa ujala slova medziiným riaditeľka Domu teroru v Budapešti Dr. Mária Schmidt a biskup Segedínsko-čanádskej diecézy Dr. László Kiss-Rigó. Po spoločnej posviacke sochy predstaviteľmi kresťanských cirkví sa aktu kladenia vencov zúčastnil aj predseda CSSM Ján Fuzik a predsedníčka Slovenskej samosprávy Slovenského Komlóša Zuzana Lauková.
Katolík medzi evanjelikmi, Maďar medzi Slovákmi, Nekomlóšan medzi Komlóšanmi
https://www.facebook.com/photo.php?fbid=413649312067384&set=a.165789530186698.33779.147596498672668&type=1&theater
http://www.cestovatel.eu/zo-sveta/europa/101-madarsko
Festival pálenky opäť v centre Budapešti
2013 je rokom višne na Budapeštianskom festivale pálenky, počas ktorého sa do popredia dostanú z nefalšovane maďarského ovocia vyrobené pálenky a višňové jedlá. V dňoch 16. až 19. mája svoje brány na námestí Erzsébet otvorí jarné gastronomické podujatie s 25 vystavovateľmi, 400 druhmi pálenky a „Pálenkou roka”:
http://www.budapestipalinkafesztival.hu
Novinky v ponuke vzdelávacích programov pre Slovákov žijúcich v zahraničí
Centrum ďalšieho vzdelávania Univerzity Komenského (ďalej CĎV UK) pripravilo v spolupráci a pod finančnou záštitou Ministerstvom školstva, vedy, výskumu a športu SR ponuku odborných vzdelávacích programov a podujatí pre Slovákov žijúcich v zahraničí. Počas celého leta budú mať účastníci možnosť zdokonaliť sa v slovenčine i získať praktické skúsenosti v takých oblastiach ako odevný dizajn, animovaný film, folklór a ľudové tance, moderné informačné technológie. Vzdelávanie bude doplnené spoznávaním kultúrnych, historických a prírodných krás Slovenska, rôznymi športovými a zábavnými aktivitami:
http://www.uszz.sk/sk/stranka/2730/novinky-v-ponuke-vzdelavacich-programov-pre-slovakov-zijucich-v-zahranici
Slovenský vklad do Renesančných dní v Châtillon-sur-Saône
http://www.slovenskezahranicie.sk/sk/krajania-informuju/331/slovensky-vklad-do-renesancnych-dni-v-chatillon-sur-saone
Veronika Nováková z Rožňavy, žijúca v Cecine vyhrala kuchársku súťaž v Toskánsku
Úspech v kategórii Prvý chod (Primi piatti) so slovenskou paradajkovou polievkou
http://dolcevitadiveronica.blogspot.it/2013/03/o-mojej-toskanskej-polievkovej-vyhre.html
TV SME s kamerou medzi krajanmi v Srbsku a Rumunsku
http://www.slovenskezahranicie.sk/sk/krajania-informuju/328/tv-sme-s-kamerou-medzi-krajanmi-v-srbsku-a-rumunsku
Foto: https://www.facebook.com/photo.php?fbid=411981795567469&set=a.165789530186698.33779.147596498672668&type=1&relevant_count=1
Joe Klamar a jeho Pohyblivý svet cez pravdu objektívu
V roku 1987 emigroval do Kanady - Fotografia ako zdroj obživy i zábavy - Pracoval pre agentúru Reuters, posledné roky pôsobí v agentúre AFP - Výstavný pozdrav rodnému Liptovu
http://www.slovenskezahranicie.sk/sk/krajania-informuju/332/joe-klamar-a-jeho-pohyblivy-svet-cez-pravdu-objektivu
Vladimír Skalský: V zahraničí žije tretina slovenského národa
- Čo je podľa Vás najväčší problém, ktorý trápi Slovákov žijúcich v zahraničí?
- Samozrejme, rôzne komunity majú rôzne problémy. Tí, čo odišli nedávno a majú slovenské občianstvo, pociťujú ako prioritu napríklad aj voľby cez internet. Slováci za schengenskou hranicou, teda najmä tí na Ukrajine a v Srbsku, majú problémy s byrokraciou okolo víz a osvedčení Slováka žijúceho v zahraničí. Niektorí sa potom paradoxne na Zakarpatsku hlásia radšej za Maďarov, pretože potom je to omnoho jednoduchšie a v Užhorode hovorí každý aspoň štyrmi jazykmi. No a k spoločným záujmom patrí existencia vysielania pre Slovákov žijúcich v zahraničí a o nich v RTVS, a, samozrejme, uchovanie slovenského života po celom svete.
http://www.womanman.sk/vladimir-skalsky-v-zahranici-zije-tretina-slovenskeho-naroda-2/
O počte Slovákov v Poľsku
http://www.uszz.sk/sk/stranka/2719/kto-su-slovaci-v-polsku
Dvadsať rokov spolkovej tlačiarne a vydavateľstva v Krakove
http://www.uszz.sk/sk/stranka/2718/dvadsat-rokov-spolkovej-tlaciarne-a-vydavatelstva-v-krakove
„Verný Čech“, Slovák a diplomat
Spomienka na československého kultúrneho diplomata v Budapešti
Odkaz Antona Straku (1893-1944) stále aktuálny
www.oslovma.hu/XXX/10MajStr.rtf
Divadelná prehliadka Deti deťom v Slovenskom Komlóši
http://www.uszz.sk/sk/stranka/2720/divadelna-prehliadka-deti-detom-v-slovenskom-komlosi
Výsledky sčítania obyvateľov - Výrazne ubudlo veriacich, ale aj Slovákov
http://www.snn.sk/index.php/zahranicie-rubrika-menu/1527-vyrazne-ubudlo-veriacich-ale-aj-slovakov
Prežijú Slováci v Maďarsku? - Volanie na ratu
27. apríla 2013 - (Slovenské národné noviny / tasr)
Prežijú Slováci v Maďarsku? Po konštatovaní, že je to s nimi horšie, ako sme predbežne predpokladali, je táto otázka celkom namieste. Problémom je nielen to, že Slovákov v Maďarsku je menej ako v roku 2001, ale najmä to, že maďarská politika to mieni proti nim využiť - zohľadniť to trebárs pri udeľovaní dotácií, pri zakladaní miestnych slovenských samospráv a podobne. Tieto fakty svedčia v prvom rade o nedostatočnej národnostnopolitickej praxi Maďarska, navyše treba zdôrazniť, že pri sčítaní išlo o tzv. senzitívny údaj, teda na otázky súvisiace s národnosťou a materinským jazykom občania mohli a nemuseli odpovedať. Slovom, ide o totálne nespoľahlivé údaje, ktoré značne ovplyvnilo aj vedenie tej-ktorej lokality, notár si vyberal sčítacích komisárov (pod vplyvom starostu a poslaneckého zboru) svojvoľne podľa vlastných predstáv. Povedzme v známych Mlynkoch (Pilisszentkereszt) nerešpektovali žiadosť, aby túto prácu vykonávali - tak ako to bolo v minulosti - najmä slovenskí pedagógovia, dokonca snáď ani jeden z terajších „sčítačov“ nebol Slovák, takže potom výsledok už ani nie je prekvapením. Z polovičného stavu obyvateľstva Slováci „sa zrazu zmenšili“ na zhruba štvrtinu... Počet obyvateľov Maďarska klesol za desať rokov o 260 687. Vyplýva to z nedávno zverejnených výsledkov sčítania ľudu v roku 2011, pri ktorom v Maďarsku zaregistrovali 9 937 628 obyvateľov. K slovenskej menšine sa prihlásilo 35 208 obyvateľov, čo je vyše desaťpercentný pokles za uvedené obdobie. Podpredseda Ústredného štatistického úradu (KSH) Zsolt Németh v Budapešti na tlačovej besede uviedol, že prirodzený úbytok v spoločnosti bol o tretinu zmiernený vplyvom medzinárodnej migrácie. Koncom desaťročia však k poklesu počtu obyvateľov prispel vstup Maďarska do Európskej únie a otvorenie pracovného trhu západných krajín. Člen Valného zhromaždenia Celoštátnej slovenskej samosprávy v Maďarsku Imrich Fuhl pre TASR v tejto súvislosti uviedol, že v sčítaní ľudu bola otázka týkajúca sa národnosti nepovinná, mnohí na ňu preto ani neodpovedali. Zistené údaje môžu byť skreslené. „Považujem za politicky nekorektné, že na základe týchto údajov budú posudzované štátne dotácie pre menšiny,” dodal I. Fuhl. Najpočetnejšou národnostnou menšinou v Maďarsku je rómska, ku ktorej sa prihlásilo 315 000 ľudí. V roku 2001 bolo Rómov o 53 percent menej. Nárast počtu zaznamenala aj druhá najväčšia menšina - nemecká. Nemcov zaregistrovali 186 000 - o 54 percent viac ako pred desiatimi rokmi. Príslušníci slovenskej menšiny obsadili počtom tretiu priečku spolu s Rumunmi. Chorvátov je takmer 27 000, Srbov zhruba 10 000 a počet príslušníkov ďalších siedmich menšín je podľa údajov KSH menej než 10 tisíc.
Nad výsledkami sčítania obyvateľov v r. 2011
http://www.oslovma.hu/index.php/sk/politika/154-politika3-politika3/994-nad-vsledkami-sitania-obyvateov-v-r-2011
Rakúsko objavili Maďari
2. mája 2013 - (Miriam Zsilleová - Sme)
Najviac po otvorení pracovného trhu prišlo Maďarov. V Rakúsku predbehli aj Turkov. - Bolo to najväčšie prekvapenie po otvorení rakúskeho pracovného trhu pred dvoma rokmi. Neboli to Slováci či Česi, ktorí by vo veľkom hľadali prácu, ale Maďari. Po otvorení trhu ich v Rakúsku pracuje dvakrát toľko ako pred ním. Maďarskí experti pred otvorením trhu predpovedali len mierny záujem. Vysvetľovali, že kto chcel, prácu si v Rakúsku našiel po vstupe do Únie. Záujem preto prekvapil. V marci podľa údajov Rakúskeho pracovného servisu Maďari prvý raz predbehli aj Turkov a stali sa po Nemcoch druhou najväčšou skupinou zahraničných pracovníkov v Rakúsku. Najviac Maďarov pracuje v prihraničných oblastiach a asi 40 percent z nich sú pendleri. Pracujú v turizme, stavebníctve a obchode ako odborné, pomocné či dočasné sily. V obchode predovšetkým pri opravách automobilov. Podľa Johannesa Kopfa z Rakúskeho pracovného servisu to súvisí so zlou situáciou doma, kde si nevedia nájsť dobre platenú prácu. „Bez Východoeurópanov by bol nedostatok pracovných síl v turizme oveľa vyšší,” hovorí pre denník Kuriér Rainer Ribing z Rakúskej hospodárskej komory. Maďari pracujú hlavne ako čašníci a pomocné sily.
Po otvorení trhu sa záujem o Slovákov na západe zdvojnásobil
http://ekonomika.sme.sk/c/6786847/po-otvoreni-trhu-sa-zaujem-o-slovakov-na-zapade-zdvojnasobil.html
Slováci chodia meniť gumy do Poľska a Maďarska
2. mája 2013 - (Plus jeden deň)
Za hranicou prezujete za 7 eur - Slováci nejazdia do Poľska a Maďarska už len za lacnejšími potravinami či oblečením. Naši motoristi dávajú zarobiť aj pneuservisom v pohraničných obciach, veď prezutie letných pneumatík tu vyjde podstatne lacnejšie. Ľudia si pochvaľujú aj lepší prístup. „Chodíme sem už dlhé roky. Tento pneuservis majú traja bratia, ktorí tu aj robia, a je o hneď rozdiel. Ten prístup je úplne iný, poznajú nás tu už po mene,” zdôvodnil Jozef Pitoňák zo Spišskej Starej Vsi. Okrem neho sme v pneuservise v poľskej Niedzici, rodisku Michala Dočolomanského, stretli niekoľko Slovákov, ktorí prišli prezuť svoje autá. „Je to aj o cene. U nás to vyjde približne 20 eur, tu to urobia za 13,” doplnil ďalší zo spokojných slovenských zákazníkov. Iné to nebolo ani v dedinke vedľa - v Lapsze Nižné nám mechanik potvrdil, že polovica ich zákazníkov sú Slováci, prezutie tu stojí 10 eur. „Chvália si aj kvalitu, u vás je to vraj katastrofálne,” povedal mechanik z dielne Franciszeka Knatelského. Húfne chodia prezúvať svoje štvorkolesové tátoše aj Slováci bývajúci pri maďarských hraniciach. Zatiaľ čo v Lučenci nás prezuli takmer za 32 eur, stačí zájsť len 25 kilometrov ďalej, do prvej maďarskej dediny Somoskőújfalu a v miestnom Gumiservise vás bez problémov prezujú za dvetisíc forintov, čo je v prepočte len 6,62 eura. „Bola som vo veľkom nakupovať potraviny a ošatenie a dnes zasa prezuť auto, lebo na tom ušetrím na jar a na jeseň takmer 50 eur v porovnaní s cenami vo Fiľakove a Lučenci,” vyratúvala Marcela Matuškova (42) zo Šiatorskej Bukovinky. „Medzi zákazníkmi mám asi polovicu Slovákov a otvorené budem mať aj celý víkend, lebo mám od vás veľa objednávok,” potvrdil šéf Gumiservisu Csaba Póczos.
Po Británii začne dotovať firemné úvery i Maďarsko
Centrálne banky sa otáčajú k malým firmám
http://firmy.etrend.sk/firmy-a-trhy-financny-sektor/centralne-banky-sa-otacaju-k-malym-firmam.html
MV SR: Strata štátneho občianstva SR je v súlade s medzinárodnými záväzkami
2. mája 2013 - (tasr)
Zavedenie inštitútu straty slovenského štátneho občianstva na základe dobrovoľného nadobudnutia cudzieho je plne v súlade s medzinárodnoprávnymi záväzkami SR. Vyplýva to z právnej analýzy, ktorú pripravilo Ministerstvo vnútra (MV) SR. Po tom, ako Maďarsko prijalo zákon o dvojakom občianstve, Slovensko zareagovalo svojou zmenou zákona o štátnom občianstve. Ňou sa do právneho poriadku zaviedla ďalšia možnosť straty občianstva SR, a to v prípade nadobudnutia cudzieho na základe výslovného prejavu vôle. Vzhľadom na to, že skupina poslancov Národnej rady (NR) SR podala podnet na Ústavný súd SR, podľa MV je potrebné zdržanlivo sa vyjadrovať k miere súladu tohto ustanovenia s Ústavou SR. „Avšak nie je nájdený dôvod považovať tento inštitút za rozporný s ústavou,” konštatuje sa v analýze. Stratou slovenského štátneho občianstva v dôsledku nadobudnutia cudzieho sa dotyčný dostáva do pozície cudzinca, a tým pádom prichádza o práva garantované výlučne občanom SR. Treba však rozlišovať, či takíto ľudia získajú pas niektorej z krajín Európskeho hospodárskeho priestoru (EHP), kam patria štáty EÚ, Island, Nórsko a Lichtenštajnsko, alebo niektorej krajiny mimo EHP. Napríklad v prípade práva na vstup a pobyt v SR možno občana členského štátu EHP nevpustiť alebo vyhostiť na individuálnom základe, ak predstavuje vážnu hrozbu pre verejnú bezpečnosť alebo zdravie. Avšak iba občan SR požíva v týchto prípadoch právo na ochranu pred vyhostením. Na štátne občianstvo sú naviazané politické práva. Občan EÚ s bydliskom v inom členskom štáte má aktívne aj pasívne volebné právo v prípade hlasovania do miestnej a krajskej samosprávy, ako aj do Európskeho parlamentu. Na Slovensku je tak vylúčený z účasti na parlamentných a prezidentských voľbách a na referende. Rovnako tak nemôže byť členom žiadnej politickej strany na Slovensku. Hospodárske a sociálne práva sa v súlade s príslušnými právnymi predpismi SR neviažu na štátne občianstvo, ale na pobyt. Z tohto hľadiska sú občania EHP v rovnakej pozícii ako občania SR. Na základe Ústavy SR nie je možné občana iného členského štátu EHP vzhľadom na jeho štátu príslušnosť nijako diskriminovať v jeho prístupe k zamestnaniu. Výnimkou je napríklad služba v ozbrojených zboroch. Nárok na dôchodok nie je na Slovensku viazaný na štátne občianstvo, takže jeho stratou tento nárok nezaniká. Na tomto inštitúte sa nezakladá ani nárok na bezplatnú zdravotnú starostlivosť. Tá sa odvíja od účasti na verejnom zdravotnom poistení. Vzdelanie na Slovensku sa poskytuje občanom iných členských štátov EÚ a občanom niektorých iných štátov na základe bilaterálnych dohôd, a to za rovnakých podmienok ako občanom SR.
Most-Híd chce riešiť problém s označovaním staníc v menšinových jazykoch
5. mája 2013 - (tasr)
Poslanci NR SR zo strany Most-Híd chcú vyriešiť problém s označovaním železničných staníc a zastávok v obciach v jazyku menšín. Označovaniu bráni podľa ich slov nesúlad zákonov. Riešiť ho navrhujú v novele zákona o používaní jazykov národnostných menšín. “Návrh zákona sleduje odstránenie nesúladu zákona o jazykoch menšín a zákona o dráhach, a tým umožnenie umiestňovania označení železničných staníc a zastávok v obciach, v ktorých sa používa jazyk národnostnej menšiny, v zmysle zákona o jazykoch menšín,” uvádzajú v návrhu. Bugárovci dodávajú, že nemá dochádzať k plošnej zmene názvov železničných staníc a zastávok. “Názvy stanice a zastávok by sa nezmenili, mohlo by dôjsť jedine k umiestneniu dodatkových tabúľ s označením stanice alebo zastávky v jazyku národnostnej menšiny,” vysvetľujú. Podľa ich návrhu má o označovaní staníc a zastávok v jazyku národnostnej menšiny rozhodovať Úrad pre reguláciu železničnej dopravy, a to na žiadosť oprávneného subjektu. Takýmto subjektom má byť obec, v ktorej sa podľa zákona používa jazyk národnostnej menšiny v úradnom styku. Správnosť navrhovaného označenia staníc alebo zastávky má posúdiť Úrad vlády SR. Dodatkové tabule by sa podľa novely umiestňovali jednotlivo na základe žiadostí, a nie plošne. Osadzovanie tabúľ by hradili žiadatelia, teda obce. Štátny rozpočet ani rozpočet Železníc SR by to teda podľa Mosta-Híd nezaťažilo.
Most si vie predstaviť podporu novely zákona o občianstve, ale so zmenami
2. mája 2013 - (tasr)
Strana Most-Híd si vie predstaviť, že podporí novelu zákona o štátnom občianstve, ktorou chcú nezaradení poslanci Národnej rady (NR) SR Daniel Lipšic a Jana Žitňanská opraviť súčasný zákon o občianstve. Bugárovci však očakávajú počas schvaľovacieho procesu viaceré úpravy novely. Pre TASR to povedal podpredseda Mosta-Híd Zsolt Simon, podľa ktorého by malo dôjsť napríklad k zmenám v prípade podmienok ohľadom trvalého pobytu. „A aj k ďalším,” doplnil Simon. Súčasný zákon pripravuje o slovenský pas tých, ktorí prijali občianstvo iného štátu. Prvá vláda Roberta Fica (Smer-SD) právnou normou reagovala na maďarský zákon o dvojakom občianstve, ktorý od roku 2011 zjednodušuje udeľovanie dvojakého občianstva zahraničným Maďarom. Lipšic a Žitňanská vo svojej novele určujú výnimky, vďaka ktorým občan nepríde o slovenský pas, ak prijme cudzí. Zároveň navrhujú vrátiť slovenské občianstvo tým, ktorí oň pre spomínaný zákon prišli. Slovenský pas by mali získať späť tí, ktorí prijali cudzie občianstvo v štáte, v ktorom mali v tom čase „povolený, registrovaný alebo inak evidovaný pobyt najmenej šesť mesiacov”. Žiadateľ ďalej nemal mať v čase prijatia cudzieho občianstva trvalý pobyt na Slovensku. Lipšic a Žitňanská navrhujú účinnosť zákona od januára budúceho roka. Nezaradení poslanci zrejme s opravou zákona neuspejú. Vládny Smer-SD ju totiž podľa šéfky klubu Jany Laššákovej pravdepodobne nepodporí. Laššáková pre TASR uviedla, že otázku súčasného slovenského zákona treba riešiť. Očakáva však, že s riešením príde ministerstvo vnútra, ktoré na novele pracuje. O podpore opozičného návrhu má ešte klub Smeru-SD hovoriť. Súčasný zákon o štátnom občianstve pripravil za vyše dva a pol roka (od 17. 7. 2010 do 5. 4. 2013) o slovenský pas 483 ľudí, z toho 200 mužov a 283 žien. Väčšina z nich (218) stratila slovenské občianstvo pre prijatie českého. O slovenský pas prišli aj osoby, ktoré prijali nemecké (83), rakúske (53), britské (39), maďarské (34), holandské a americké občianstvo (obe po 12), nórske (8), francúzske, talianske a kanadské občianstvo (všetky po 4), švajčiarske (3), austrálske, belgické a islandské občianstvo (všetky po 2), čínske, ukrajinské a ruské občianstvo (všetky po 1). Od prijatia zákona sa objavili viaceré pokusy o zjemnenie tejto právnej normy, avšak ani jeden z nich nebol úspešný. V súčasnosti sa zmiernením zákona zaoberá rezort vnútra. „Ministerstvo vnútra pripravuje návrh novely, ktorej účelom je zmierniť podmienky, za ktorých dochádza k strate štátneho občianstva zo zákona, ak náš štátny občan nadobudne cudzie štátne občianstvo,” uviedla pre TASR Alena Koišová z komunikačného odboru kancelárie ministra vnútra. Pri úprave sa rezort rozhodol opierať aj o posudky expertov z oblasti medzinárodného práva, a to v spolupráci s rezortom zahraničných vecí a subjektov, ako sú Rada Európy či Vysoký komisár OBSE pre národnostné menšiny. Zatiaľ nie je jasné, kedy vláda o novele rozhodne. Spomínané expertné rokovania si totiž podľa Koišovej vyžadujú istý čas. Súčasná právna norma je momentálne na Ústavnom súde (ÚS) SR. Skupina poslancov Národnej rady SR, ktorú vedie Gábor Gál (Most-Híd), namieta, že ustanovenie zákona hovoriace o strate štátneho občianstva SR tým, že občan prijme štátne občianstvo iného štátu, je v rozpore s Ústavou SR.
D. Lipšic s opravou zákona o občianstve zrejme neuspeje, Smer čaká na vládu
http://www.hlavnespravy.sk/nrsr-d-lipsic-s-opravou-zakona-o-obcianstve-zrejme-neuspeje-smer-caka-na-vladu/95678/
D. Lipšic a J. Žitňanská chcú opraviť zákon o občianstve
2. mája 2013 - (tasr)
Nezaradení poslanci Daniel Lipšic a Jana Žitňanská chcú opraviť zákon o štátnom občianstve, ktorým prvá vláda Roberta Fica (Smer-SD) reagovala na prijatie maďarského zákona o dvojakom občianstve. Súčasný zákon pripravuje o slovenský pas tých, ktorí príjmu občianstvo iného štátu. Lipšic a Žitňanská v novele určujú výnimky, vďaka ktorým občan nepríde o slovenský pas, ak prijme cudzí. Zároveň navrhujú vrátiť slovenské občianstvo tým, ktorí oň pre spomínaný zákon prišli. „Osobám, ktoré stratili štátne občianstvo SR nadobudnutím cudzieho štátneho občianstva sa umožňuje opätovné získanie štátneho občianstva SR jednoduchším spôsobom, bez splnenia podmienok vyžadovaných pri štandardnom postupe,” uvádzajú predkladatelia návrhu. Slovenský pas by mali získať späť tí, ktorí prijali cudzie občianstvo v štáte, kde mali v tom čase „povolený, registrovaný alebo inak evidovaný pobyt najmenej šesť mesiacov”. Žiadateľ ďalej nemal mať v čase prijatia cudzieho občianstva trvalý pobyt na Slovensku. Poslanci tiež zavádzajú výnimky, ktoré umožnia ľuďom prijať cudzie občianstvo a neprísť tým o slovenské. „Ide o nadobudnutie cudzieho štátneho občianstva manžela za trvania manželstva, narodením, osvojením, alebo ak ho nadobudlo maloleté dieťa,” konkretizujú navrhovatelia. Zároveň chcú umožniť prijať cudzie občianstvo bez straty slovenského aj vtedy, ak majú žiadatelia na území daného štátu povolený, registrovaný alebo inak evidovaný pobyt a v čase nadobudnutia cudzieho štátneho občianstva nemali trvalý pobyt na Slovensku. Lipšic a Žitňanská navrhujú účinnosť zákona od januára budúceho roka. Súčasný zákon o štátnom občianstve pripravil za vyše dva a pol roka (od 17. 7. 2010 do 5. 4. 2013) o slovenský pas 483 ľudí, z toho 200 mužov a 283 žien. Väčšina z nich (218) stratila slovenské občianstvo pre prijatie českého. O slovenský pas prišli aj osoby, ktoré prijali nemecké (83), rakúske (53), britské (39), maďarské (34), holandské a americké občianstvo (obe po 12), nórske (8), francúzske, talianske a kanadské občianstvo (všetky po 4), švajčiarske (3), austrálske, belgické a islandské občianstvo (všetky po 2), čínske, ukrajinské a ruské občianstvo (všetky po 1). Od prijatia zákona sa objavili viaceré pokusy o zjemnenie tejto právnej normy, avšak ani jeden z nich nebol úspešný. V súčasnosti sa zmiernením zákona zaoberá ministerstvo vnútra. „Ministerstvo vnútra pripravuje návrh novely, ktorej účelom je zmierniť podmienky, za ktorých dochádza k strate štátneho občianstva zo zákona, ak náš štátny občan nadobudne cudzie štátne občianstvo,” uviedla pre TASR Alena Koišová z komunikačného odboru kancelárie ministra vnútra. Pri úprave sa rezort rozhodol opierať aj o posudky expertov z oblasti medzinárodného práva, a to v spolupráci s rezortom zahraničných vecí a subjektov, ako je Rada Európy či Vysoký komisár OBSE pre národnostné menšiny. Zatiaľ nie je jasné, kedy vláda o novele rozhodne. Spomínané expertné rokovania si totiž podľa Koišovej vyžadujú istý čas. Súčasná právna norma je momentálne na Ústavnom súde (ÚS) SR. Skupina poslancov Národnej rady SR, ktorú vedie Gábor Gál (Most-Híd), namieta, že ustanovenie zákona hovoriace o strate štátneho občianstva SR tým, že občan prijme štátne občianstvo iného štátu, je v rozpore s Ústavou SR.
Cyrilo-metodskej téme sa venoval aj historik Jozef Škultéty
8. mája 2013 - (tasr)
Slovensko si v tomto roku pripomína 1150. výročie príchodu sv. Cyrila a sv. Metoda na naše územie. TASR pri tejto príležitosti, okrem prehľadu domácich a zahraničných pamätníkov venovaných pamiatke osnovateľov nášho písomníctva, uvádza aj základnú vedeckú, odbornú a umeleckú, knižne publikovanú literatúru o období Veľkej Moravy a účinkovaní sv. Cyrila a sv. Metoda na jej území, teda aj na veľkej časti dnešného slovenského územia. Prehľad literatúry uvádzame ako informačný materiál aj s prihliadnutím na blížiace sa maturitné skúšky na našich gymnáziách a stredných odborných školách. K cyrilo-metodskej téme sa neraz vyjadril aj historik, literárny historik a jazykovedec, doživotný správca Matice slovenskej Jozef Škultéty. Najpresvedčivejšie tak urobil v rozsiahlejšej štúdii Veľkomoravský štát našich slovenských predkov - Slovanská cirkev a slovanská písemnosť je dedictvo po ňom. Nachádzame ju v jeho zbierke ôsmich historických štúdií Nehaňte ľud môj s podtitulom Črty zo slovenskej minulosti, ktorá vyšla tlačou v Novej kníhtlačiarni v Turčianskom Svätom Martine v roku 1928. Autor v nej píše: „Takto dokumentuje sa, že v cirkvi slovanský jazyk postavený je v jednom rade s gréckym a latinským. Už v deviatom století!… A to všetko vyšlo od našich slovenských predkov! Kýmkoľvek najdú sa duše, schopné oduševniť sa za vysoké veci, pamiatka slovanských apoštolov sv. Cyrila a Metoda ostane ctená, a vždy sa nájdu ľudia, ktorí budú vedieť, že slovanská cirkev bola vlastne ustrojená pre našich slovenských predkov a že to všetko vyšlo z myšlienky ich veľkého panovníka Rastislava. Slovenský štát 9. stoletia neobstál, zanikol vo víroch svetových, ale Slovanstvo má po ňom veľké dedictvo.”
Slovenské Nové Mesto - Festival Slovákov žijúcich v zahraničí roztancoval obec
1. mája 2013 - (tasr)
Už do roku 2005 patrí 1. máj v Slovenskom Novom Meste v okrese Trebišov podujatiu Tokaj v Európe a Dedovizeň - festival Slovákov žijúcich v zahraničí. Program festivalu začal Tokajskou kvapkou krvi, darovaním krvi dobrovoľnými darcami. Pokračoval slávnostnou svätou omšou v rímskokatolíckom kostole sv. Cyrila a Metoda a ekumenickou bohoslužbou slova v parku sv. Cyrila a Metoda, ktoré boli venované 1150. výročiu príchodu byzantských vierozvestcov. „Som rád, že sa nám podujatie v spolupráci s Vyšším územným celkom podarilo zorganizovať, aj napriek kríze. Ale o čo bolo menej peňazí, o to viac bolo úsilia a nadšenia,” povedal pre TASR starosta obce Ján Kalinič. V programovom bloku Tokaj v Európe sa predstavili Furmaňe z Trebišova, domáce súbory Mladosť, Novomestský strapček a Novomeščanka. Z Piešťan prišlafolklórna ženská spevácka skupina Povoja. Dedovizeň - festival Slovákov žijúcich v zahraničí ponúka možnosť prezentovať zvyky Slovákov, ktorí sa za hranicami hrdo hlásia ku krajine svojich predkov. Pozvanie prijali súbory Holubička zo Srbska, Zeleny Javor z Poľska a z Maďarska citarová skupina Žlté drozdy, Rozmaring a Nemzetiségi Asszonykórus. Hudobné a tanečné bohatstvo Rusínov žijúcich na východnom Slovensku predstavuje Poddukliansky umelecký ľudový súbor z Prešova. „V množstve sprievodných podujatí sú pripravené tradičné zemplínske špeciality, špeciality zahraničných Slovákov a keďže sme na Tokaji, aj naše tokajské vína. Jarmok tradičných ľudových remesiel je príležitosťou vidieť remeselníkov pri práci, ale aj vyskúšať si pletenie lana na stroji zo 16. storočia,” dodal Kalinič.
Foto + Video: http://trebisov.korzar.sme.sk/c/6786966/prvomajovy-festival-roztancoval-slovensky-tokaj.html
Krajania predviedli na Tokaji svoj talent aj slovenský fortieľ
3. mája 2013 - (Anna Kornajová - korzar.sk)
V Slovenskom Novom Meste v Tokajskej oblasti sa v stredu zišli ľudia, ktorým v žilách koluje láska k folklóru, hrdosť na poctivé domáce špeciality či remeselnú a umeleckú zručnosť. Pre návštevníkov tradičného festivalu Tokaj v Európe a Dedovizeň pripravili zážitky, ktoré potešili nielen ich duše, ale aj chuťové kanáliky. - „Prvé oslavy 1. mája a vstupu do Európskej únie boli spočiatku skromnejšie a komornejšie,” povedal starosta obce Ján Kalinič (SDKÚ). To však už dávno neplatí. Po ôsmich rokoch existencie festivalu sa v stredu v amfiteátri v parku M. R. Štefánika predstavilo viac ako dvesto folkloristov zo Slovenska, Maďarska, Poľska a Srbska. Organizácia festivalu stmelila obyvateľov obce. „Sme kolektív ľudí, ktorí chcú niečo dokázať. A ak je vôľa, ani nedostatok peňazí nie je zábranou,” povedal Kalinič na margo organizátorov. Každý rok pozývajú do obce v slovensko-maďarskom pohraničí na tento festival krajanov - folkloristov z Európy. Tí aj tentoraz neprišli predstaviť len svoje piesne, ale aj miestne kulinárske špeciality. „Neviem, čo skôr. Aj si chcem sadnúť do hľadiska, lebo ma tam ťahá moja obľúbená pesnička, no krútim sa tu, lebo od stánkov sa šíri neodolateľná vôňa,” priznal Janko Oľačko z Košíc, ktorý na Tokaj zobral aj svoje vnúčence. Tie sa oblizovali po guláši od folkloristiek zo súboru Novomeščanka, na ktorý návštevníci stáli dokonca v rade. Pravú slovenskú pohostinnosť ukázali folkloristky zo súboru Holubička zo slovenskej obce Padina v Srbsku. Spolu s nimi na Tokaj pricestovala predstaviť svoje obrazy aj známa insitná maliarka Anna Kotvášová. „Veľmi radi sem prichádzame,” povedala za všetkých Katarína Petrášová, ktorá na Tokaji predstavila svoje výšivky. „Okoštujte naše herovky,” ponúkala spomedzi domácich špecialít, ktoré šli na dračku. Folkloristky gazdinkám ochotne diktovali svoje recepty a pôžitok zo „Zempľinskej hosciny” doviedli k úplnej dokonalosti dúšky tokajského vínka.
Cykloturisti si pripomenú letecké nešťastie pri obci Hejce
2. mája 2013 - (tasr)
Spomienke na 42 slovenských vojakov, ktorí zahynuli v roku 2006 pri leteckej katastrofe, je venovaná jarná cyklotúra vedúca z Trebišova do maďarskej obce Hejce a späť. Spojená je s položením vencov k pomníku vojakov a koná sa pri príležitosti výročia ukončenia druhej svetovej vojny. Štart bude v stredu 8. mája o 7.30 h na Námestí Štefana B. Romana v Trebišove. Už tradičná sedemhodinová cyklotúra úcty so šiestimi zastávkami meria 140 kilometrov. Podmienkou účasti je vek nad 15 rokov, zdravotná zahraničná poistka na príslušný deň, prilba, spoľahlivý bicykel a najazdených aspoň 300 km. Prezentácia je od 7.00 hod. V prípade nepriaznivého počasia sa akcia prekladá na sobotu 11. mája. „Touto náročnou cyklotúrou si preveríte svoju výkonnosť a prispejete k zlepšeniu svojho zdravotného stavu. Každý účastník jazdí na vlastnú zodpovednosť, ohľaduplne a bezpečne so zapnutou cyklistickou prilbou a bez zbytočného používania mobilného telefónu,” uviedli organizátori z trebišovského cykloklubu.
Havária An-24
Vojenské lietadlo An-24 narazilo 19. januára 2006 vo večerných hodinách do kopca Borsó nad obcou Hejce. Lietadlo zachytilo vrcholky stromov a narazilo do terénu. Podľa neskoršieho vyšetrovania nehodu zapríčinila chyba posádky, ktorá začala s lietadlom klesať príliš rýchlo. Nešťastie, ktoré prežil jediný vojak Martin Farkaš, sa stalo len niekoľko kilometrov pred pristátím na letisku v Košiciach. Vojaci sa vracali z mierovej misie v Kosove.
Tisíce Budapešťanov sledovali leteckú a automobilovú šou pri Dunaji
1. mája 2013 - (tasr)
Tisíce obyvateľov Budapešti sledovali dnes na oboch brehoch Dunaja leteckú a automobilovú šou. V rámci nej sa predstavil unikátnym štartom z peštianskeho nábrežia maďarský majster sveta v akrobatickom lietaní Péter Besenyei so svojím strojom Corvus Racer. Pred budovou Maďarskej akadémie vied (MTA) si záujemcovia o motošport mohli prezrieť pretekárske automobily a motocykle, ktoré sa potom predstavili na mestskom okruhu, ktorého súčasťou bol aj Reťazový most. Popri akrobatických ukážkach Besenyeiho, Zoltána Veresa a Tamása Illésa, ktorí podleteli niekoľkokrát aj Reťazový most iba pár desiatok centimetrov nad hladinou Dunaja, preletela ponad rieku aj letka skupiny Red Bull Flying Bulls zo salzburského Hangar-7. Tvorili ju lietadlá Douglas DC-6, Lockheed P-38 Lightning, F4U-4 Corsair a vrtuľník Bell TAH - 1F Cobra.
Tri najväčšie odborárske zväzy v Maďarsku sa spojili do konfederácie
1. mája 2013 - (tasr)
Tri najväčšie odborárske zväzy - Celoštátny zväz maďarských odborov (MSZOSZ), Fórum spolupráce odborov (SZEF) a odborový zväz Autonóm - dnes v Budapešti oficiálne oznámili, že sa spájajú do konfederácie. Nová organizácia bude presadzovať záujmy 250.000 zamestnancov. Spoločný stan odborárov na majálese v parku Városliget navštívil predseda opozičnej Maďarskej socialistickej strany MSZP Attila Mesterházy a vodcovia hnutia Spolu 2014 expremiér Gordon Bajnai a Péter Kónya. Bajnai povedal, že pripravujú novú koncepciu zákonníka práce, ku ktorej očakávajú aj pripomienky odborárov. Podľa vyjadrenia Mesterházyho je potrebné zmeniť zákony týkajúce sa práce. Na odborársky majáles prišli tisíce ľudí. Odborári uskutočnili do Városligetu manifestačný pochod. Zhromaždili sa pri troch sídlach odborov, sprievody sa napokon spojili na Námestí účastníkov revolúcie 1956, ktoré bolo dejiskom prvomájových sprievodov v predchádzajúcom režime. Odborárski lídri zdôraznili, že prišiel čas skoncovať s 20-ročnou roztrieštenosťou. Podľa predsedu MSZOSZ Pétera Patakyho súčasná štruktúra nie je dostatočne účinná, preto je potrebná nová formácia.
Odborári troch konfederácií v Budapešti protestujú proti krokom vlády
1. mája 2013 - (tasr)
Maďarská vláda bojuje proti zamestnancom, a nie za zachovanie pracovných miest - tvrdia to organizátori odborárskej demonštrácie, ktorá sa za účasti tisícov zamestnancov z iniciatívy troch odborárskych konfederácií začala dnes pri príležitosti Sviatku práce v Budapešti. Najhorším zamestnávateľom podľa odborárov je štát, ktorý si neváži vlastných pracovníkov. Tí sa snažia svoje úlohy plniť v stále sa zhoršujúcich podmienkach. Účastníci demonštrácie, ktorá sa koná v parku Városliget, požadujú čestnú prácu, čestný zárobok a demokraciu. Protestné zhromaždenie zorganizovali Celoštátny zväz maďarských odborov (MSZOSZ), Fórum spolupráce odborov (SZEF) a odborový zväz Autonóm. Tieto organizácie dnes oznámia, že sa spoja do konfederácie. Nová organizácia bude presadzovať záujmy 250.000 zamestnancov. Vo Városligete sa koná aj majáles opozičnej Maďarskej socialistickej strany (MSZP); do budapeštianskeho parku prišlo predpoludním desaťtisíce ľudí. Ďalšie dve veľké konfederácie - Robotnícke rady (Munkástanácsok) a Liga - zorganizovali samostatné podujatia.
Nech žije! - (Retro) Svet okolo nás - 1. a 9. máj
Pionieri, zväzáci, robotníci, vojaci... - Veľká obrázková encyklopedická kniha pre deti predškolského veku - Venované všetkým dospelým, ktorí boli deťmi pred rokom 1989
http://www.oslovma.hu/index.php/sk/dokumenty/177-dokumenty2-dokumenty2/1007-nech-ije-retro-svet-okolo-nas-1-a-9-maj
Odborárske konfederácie na Sviatok práce vyzvali k demonštrácii
30. apríla 2013 - (tasr)
Celoštátny zväz maďarských odborov (MSZOSZ), Fórum spolupráce odborov (SZEF) a odborový zväz Autonóm pripravujú na stredajší Sviatok práce spoločnú masovú demonštráciu v Budapešti. Účastníci podujatia, ktoré sa bude konať v parku Városligetu, budú požadovať čestnú prácu, čestný zárobok a demokraciu. Predsedovia MSZOSZ, Autonóm a SZEF Péter Pataky, Tamás Székely a László Varga v tejto súvislosti avizovali, že na 1. mája pripravia 12-bodovú listinu s požiadavkami maďarských zamestnancov. Organizátori očakávajú, že do Városligetu, kde bude aj míting opozičnej Maďarskej socialistickej strany (MSZP), prídu už tradične desaťtisíce ľudí. Uvedené tri najväčšie odborárske zväzy v Maďarsku 24. apríla oznámili, že sa 1. mája spoja do konfederácie. Nová organizácia bude presadzovať záujmy 250.000 zamestnancov. Predseda MSZOSZ povedal, že súčasná štruktúra nie je dostatočne účinná, preto je potrebná nová formácia.
Brusel zrejme nezruší disciplinárne konanie voči Maďarsku pre vysoký deficit
3. mája 2013 - (tasr)
Európska komisia (EK) v dnes zverejnenej jarnej ekonomickej prognóze predpovedá Maďarsku rastúci deficit rozpočtu presahujúci aj naďalej 3 % hrubého domáceho produktu (HDP). Za daných podmienok sa tak dá predpokladať, že Brusel neukončí disciplinárne konanie začaté voči krajine ešte v roku 2004. Konštatoval to dnes maďarský spravodajský server Hvg.hu. EK na rok 2013 predpovedá 3-% deficit pri raste hospodárstva o 0,2 %. V roku 2014 však už očakáva rast deficitu na 3,3 %, a to aj pri predpokladanom raste na úrovni 1,4 %. Komisia podľa Hvg.hu mierne pozitívne korigovala prognózu maďarského HDP, keď ešte vo februári očakávala za rok 2013 pokles HDP o 0,1 % a v roku 2014 jeho rast o 1,3 %. V súvislosti s disciplinárnym konaním premiér Viktor Orbán vyhlásil, že Maďarsko urobilo, čo sa od neho očakávalo, a deficit rozpočtu znížilo pod požadovanú úroveň. „Ak si únia ctí princíp spravodlivosti, tak by mala konanie voči Maďarsku ukončiť,” zdôraznil premiér v rannom vysielaní maďarského rozhlasu.
V. Orbán: Žijeme v nespravodlivej Európe s dvojakým metrom
3. mája 2013 - (tasr)
Útoky voči Maďarsku a úľavy poskytované niektorým členským krajinám Európskej únie, ktoré však Maďarsku upierajú, svedčia o tom, že žijeme v nespravodlivej Európe. Vyhlásil to v dnes vysielanom rozhovore pre maďarský verejnoprávny rozhlas Kossuth Rádió predseda maďarskej vlády Viktor Orbán. V súvislosti s disciplinárnym konaním voči Maďarsku kvôli deficitu verejných financií, ktoré prebieha od roku 2004 a ku ktorému sa má dnes vyjadriť Európska komisia, Orbán povedal, že Maďarsko urobilo, čo sa od neho očakávalo a deficit štátneho rozpočtu znížilo pod požadovanú úroveň. „Ak si únia ctí princíp spravodlivosti, tak by mala právne konanie voči Maďarsku ukončiť,” zdôraznil premiér, ktorý sa však nechcel pustiť do špekulácie o možnom obsahu jarnej správy EK o stave Maďarska. Dodal však, že EÚ je vo viacerých prípadoch nespravodlivá, ťarchou krízy chce často zaťažiť chudobných, často aplikuje dvojaký meter, nectí si národné štáty a vynáša rozsudok bez rokovania. „Veľké medzinárodné podniky často a nie vždy neúspešne lobujú v Bruseli proti národným záujmom,” konštatoval. Za krokmi namierenými proti Maďarsku vidí Orbán finančné záležitosti. „Nedokážu nám namietať nič z oblasti demokratických noriem. Vadí im, že z krajiny nemôžu medzinárodné podniky vyviesť stovky milióny forintov, čo počas vlády socialistov robili veselo, dokonca ich vláda ešte k tomu aj povzbudzovala,” poznamenal a dodal, že tomu je koniec.
Hans-Gert Pöttering odmieta, že by EÚ voči Maďarsku používala dvojaký meter
30. apríla 2013 - (tasr)
Európska únia nemôže používať dvojaký meter voči žiadnej zo svojich členských krajín, nech je to malá či veľká krajina, vyhlásil v pondelok večer v Budapešti bývalý predseda Európskeho parlamentu Hans-Gert Pöttering za Európsku ľudovú stranu (EĽS). Podľa tlačovej agentúry MTI Pöttering, ktorý je teraz predsedom Nadácie Konrada Adenauera blízkej nemeckej Kresťanskodemokratickej únii (CDU), prednášal v maďarskej metropole na pôde Univerzity Gyulu Andrássyho pred pozvanými hosťami na tému Európska perspektíva - hodnoty, politika a ekonomika a diskutoval s maďarskými novinármi. Konzervatívny politik označil nemecko-maďarské vzťahy za mimoriadne stabilné, partnerské a priateľské aj napriek tomu, že v nemeckých médiách sa objavujú kritiky Maďarska, ktoré zdieľajú aj niektorí nemeckí politici. Pochválil maďarskú vládu za kroky na potlačenie deficitu štátneho rozpočtu. Ako zdôraznil, EÚ je hodnotovým spoločenstvom a ak v rámci rodiny sa objavia otázky, tie treba prediskutovať. Pöttering dodal, že predseda Európskej komisie José Manuel Barroso dbá na to, aby Brusel neuplatňoval dvojaký meter. Nemecký politik pripomenul, že únia je právnym spoločenstvom a právo musí každý dodržiavať. „Úlohou EK a jednotlivých komisárov je overovať, či daná členská krajina dodržiava právne normy EÚ. To robí aj komisárka pre oblasť spravodlivosti Viviane Redingová,” podotkol a dodal, že aj voči Nemecku prebieha disciplinárne konanie. Podľa jeho slov je úplne nepravdepodobné, že by voči Maďarsku uplatnili odňatie hlasovacieho práva. K tomu by nebola potrebná väčšina v Európskom parlamente, a ani v Rade Európy. Barroso listom požiadal maďarského premiéra Viktora Orbána, aby vyjasnil tri otázky týkajúce sa štvrtej novely maďarskej ústavy a predseda vlády prisľúbil, že to urobí. Ak rozdiely v názoroch napriek tomu zostanú, je možné obrátiť sa na Súdny dvor EÚ, k čomu však podľa Pötteringa zrejme nedôjde. Bývalému predsedovi EP dnes odovzdá Orbán vyznamenanie.
Systém dotácií pre menšinovú kultúru na Slovensku
30. apríla 2013 - (tasr)
Splnomocnenec vlády SR pre národnostné menšiny László Nagy ako predseda Výboru pre národnostné menšiny a etnické skupiny (VNMES) v pondelok (29. 4.) oficiálne zriadil dočasnú pracovnú skupinu VNMES, ktorá má za úlohu vypracovať nové pravidlá prerozdeľovania dotácií v rámci programu Kultúra národnostných menšín. Pracovná skupina by mala svoju prácu dokončiť do októbra 2013. V zmiešanej dočasnej skupine je deväť členov. Vedúcim pracovnej skupiny je László Bukovszky z Úradu splnomocnenca vlády SR pre národnostné menšiny. Členmi komisie sú zástupcovia národnostných menšín vo VNMES a experti, ktorí nie sú členmi výboru. Poľskú menšinu zastupuje v komisii Katarína Bielik, českú menšinu Hana Husenicová, Rómov bude zastupovať Zuzana Kumanová, Rusínov Ján Lipinský, nemeckú menšinu Ondrej Pöss a maďarskú Klaudia Szekeresová. V komisii budú tiež pôsobiť generálna riaditeľka Národného osvetového centra (NOC) Jana Kresáková a riaditeľ Slovenskej spoločnosti pre zahraničnú politiku (SFPA) Alexander Duleba. Komisia sa na prvom stretnutí zíde v utorok 7. mája. Podľa Nagya bude prvou a základnou úlohou dočasnej pracovnej skupiny analýza súčasného stavu a zadefinovanie všeobecného problému prerozdeľovania finančných prostriedkov v rámci dotačného systému. „Pracovná skupina zosumarizuje hlavné nedostatky a zadefinuje východiská, ktoré pomôžu prijať účinný systém opatrení a navrhnú riešenia pre vytvorenie nových transparentných pravidiel,” uviedol splnomocnenec. Prerozdelenie dotácií z prostriedkov Úradu vlády SR na rok 2013, o ktorom sa rozhodovalo 29. januára, sa stretlo s viacerými nespokojnými reakciami. Poškodené sa cítili napríklad ruská a poľská menšina, ktorej bola dotácia oproti roku 2012 znížená o polovicu. Výhrady k súčasnému prerozdeľovaniu dotácií vyjadrili aj zástupcovia rusínskej a českej menšiny.
Bajnai vyzval prezidenta, aby preveril zákon o informáciách
2. mája 2013 - (tasr)
Šéf volebného spojenectva Spolu-PM (Együtt 2014-Párbeszéd Magyarországért) Gordon Bajnai vyzval dnes prezidenta Jánosa Ádera, aby dal preveriť ústavnému súdu ústavnosť sporného zákona o slobode informácií, ktorý schválil parlament 30. apríla. Podľa spravodajského servera Hvg.hu Bajnai vyjadril názor, že nový zákon o práve na informačné sebaurčenie a o slobode informácií znemožňuje zverejnenie informácií verejnej sféry a sledovanie využívania verejných financií. Expremiér sa domnieva, že dôvodom urýchleného prijatia tohto zákona bolo zabránenie zverejnenia dokumentácie súvisiacej s verejnou súťažou koncesií na predaj tabaku. V reakcii na prijatie spornej právne normy tri maďarské občianske organizácie, ktoré bojujú proti korupcii, ukončili svoju doterajšiu spoluprácu s vládou. Návrh predložili vládnuce strany iba v pondelok a v utorok ho už vďaka dvojtretinovej väčšine aj schválili. Podľa prijatého zákona môžu úplné informácie o využití verejných financií dostať iba Vládny kontrolný úrad a Najvyšší kontrolný úrad (ÁSZ). Opozícia prijatie zákona označila ako snahu obmedziť kontrolu výberového konania v oblasti maloobchodného predaja tabaku v Maďarsku, ktorý sa s platnosťou od 1. júla 2013 viaže ku koncesii. Kritici tvrdia, že povolenia na predaj tabaku dostali vláde blízki ľudia.
Orbánova vláda schválila obmedzenie prístupu k informáciám
http://www.webnoviny.sk/svet/orbanova-vlada-schvalila-obmedzenie-p/666272-clanok.html
Parlament prijal sporný zákon o slobode informácií
Úplné informácie o využití verejných financií môžu dostať iba Vládny kontrolný úrad a Najvyšší kontrolný úrad
30. apríla 2013 - (tasr)
Tri maďarské občianske organizácie, ktoré bojujú proti korupcii, ukončia svoju doterajšiu spoluprácu s vládou v reakcii na parlamentom dnes prijatý sporný zákon o slobode informácií. Nová právna norma, ktorej návrh predložili vládnuce strany iba v pondelok, podľa nich výrazne skomplikuje kontrolu využitia verejných financií zo strany občianskych organizácií a médií. Občianske organizácie K-monitor, Spoločnosť pre práva slobôd (TASZ) a Transparency International sa doposiaľ zúčastňovali činnosti pracovnej skupiny pre transparentnosť verejnej sféry založenej ministerstvom verejnej správy a spravodlivosti, uviedol server Vg.hu. Podľa schváleného zákona môžu úplné informácie o využití verejných financií dostať iba Vládny kontrolný úrad a Najvyšší kontrolný úrad (ÁSZ). Opozícia prijatie zákona vníma ako snahu obmedziť kontrolu výberového konania v oblasti maloobchodného predaja tabaku v Maďarsku, ktorý sa s platnosťou od 1. júla 2013 viaže ku koncesii. Kritici tvrdia, že povolenia na predaj tabaku dostali vláde blízki ľudia.
Rada Európy vyzýva európske vlády, aby zaručili slobodu médií
2. mája 2013 - (tasr)
Vlády európskych krajín musia zaručiť slobodu médií ako základný predpoklad demokracie. Túto výzvu predniesol generálny tajomník Rady Európy Thorbjörn Jagland pred pripomenutím si Svetového dňa slobody tlače, ktorý sa každý rok oslavuje 3. mája. „Skutočná demokracia existuje iba vtedy, ak novinári môžu pracovať slobodne, bez obáv z prenasledovania alebo cenzúry. Bohužiaľ v Európe sme ešte stále svedkami snáh, keď dochádza k pokusom o umlčanie médií, o ich prísnu kontrolu alebo k trendom o presadenie autocenzúry,” uviedol Jagland vo vyhlásení pre médiá. Jagland preto vyzval vlády európskych štátov, aby zabezpečili plné rešpektovanie slobody tlače, plurality názorov a slobody vyjadrovania sa. Rada Európy spolu s Európskym súdom pre ľudské práva budú pokračovať vo svojom úsilí o prísnu obranu slobody médií, naznačil Jagland, ale ako dodal, je aj na pleciach národných vlád, aby si plnili záväzky, ktoré dali v tejto oblasti a ktoré vyplývajú z ich členstva v Rade Európy. Jagland v tomto kontexte uviedol, že Rada Európy, ktorá združuje 47 európskych krajín, víta nedávnu iniciatívy Maďarska a Turecka na revíziu niektorých zákonov, čo sa deje v súlade s odporúčaniami Rady Európy. Svetový deň slobody tlače, ktorý sa oslavuje každý rok 3. mája, bol vyhlásený Valným zhromaždením OSN v decembri 1993 na zdôraznenie potreby ochraňovať základné princípy slobody tlače a uctiť si pamiatku novinárov, ktorí prišli o život pri výkone svojho povolania.
Parlament schválil zákon o znižovaní režijných nákladov domácností
29. apríla 2013 - (tasr)
Maďarský parlament dnes schválil v zmysle návrhu vládnej strany Fidesz zákon o doterajšom i plánovanom znižovaní režijných nákladov domácností. Návrh podporili všetky parlamentné frakcie, väčšina nezávislých poslancov hlasovala proti, uviedla tlačová agentúra MTI. Od 1. januára nariadila vláda 1desaťpercentné zníženie ceny plynu, elektriny a dodávok tepla pre obyvateľstvo. Od 1. júla budú pokračovať v znižovaní, ktoré sa dotkne cien vodného, stočného a odvozu smetí. Znižovanie nákladov bude v zmysle prijatej právnej normy povinne uvedené na faktúrach. Zákon stanovuje aj príslušné sankcie pre dodávateľov v prípade, že budú protizákonné. Zákon okrem iného poveruje vládu, aby vypracovala detailné nariadenie pre fungovanie zákazníckych služieb a ministerstvá majú podľa tejto právnej normy vypracovať spôsob fakturácie pre vodárenské spoločnosti. Doterajšie faktúry pre plyn, elektrinu a teplo budú musieť prispôsobiť dodávatelia dnes prijatému zákonu. V zdôvodnení zákona sa uvádza, že rodiny míňajú najmenej 20 percent príjmov na režijné náklady. V uplynulých mesiacoch evidovali stovky sťažností od obyvateľstva, že dodávatelia neaplikujú nariadené znižovanie cien. Maďarská vláda 6. decembra 2012 nariadila, že od 1. januára 2013 ceny plynu, elektriny a dodávok tepla pre obyvateľstvo musia klesnúť o desať percent. Kabinet v decembri zriadil štvorčlennú komisiu na kontrolu plnenia nariadenia.
K spolupráci SMK a Mosta-Híd nedošlo ani v Galante a Šali
http://www.hlavnespravy.sk/zupne-volby-k-spolupraci-smk-a-mosta-hid-nedoslo-ani-v-galante-a-sali/94922/
Századvég: Podpora premiéra Orbána stúpla, expremiéra Bajnaiho mierne klesla
29. apríla 2013 - (tasr)
Podpora maďarského premiéra Viktora Orbána od februára výrazne stúpla, zatiaľ čo priaznivcov expremiéra Gordona Bajnaiho mierne ubudlo. Vyplýva to z aprílového prieskumu inštitútu Századvég, ktorého výsledky dnes zverejnila tlačová agentúra MTI. Ak by sa voliči mohli rozhodovať iba medzi Orbánom a Bajnaim, 54 percent opýtaných by radšej videlo na čele vlády po roku 2014 Orbána, 32 percent respondentov by dalo hlas Bajnaimu. Oproti februáru stúpla podpora Orbána o vyše desať percent, obľúbenosť Bajnaiho mierne klesla. Počet voličov, ktorí odmietli odpovedať na otázky, alebo tých, ktorí by nešli voliť, v apríli významne klesol, z čoho podľa analýzy Századvégu vyplýva, že Orbán neoslovil Bajnaiho priaznivcov, ale skôr nerozhodných voličov.
Helsinský výbor pre ľudské práva sa zastal Hedvigy Malinovej
29. apríla 2013 - (sita)
Predvolanie Hedvigy Malinovej Žákovej na ambulantné klinicko-psychologické vyšetrenie, kam sa má dostaviť 30. apríla, znepokojilo Helsinský výbor pre ľudské práva na Slovensku. Výbor vyzýva Generálnu prokuratúru SR, aby zastavila trestné stíhanie Hedvigy vo veci krivej výpovede. „Vidíme obrovský nepomer medzi nedostatočným úsilím orgánov činných v trestnom konaní venovanom vyšetreniu napadnutia poškodenej, ktoré mohlo mať rasový či etnický motív, a snahou za každú cenu jej dokázať obvinenie vo veci krivej výpovede bez jednoznačného určenia, v čom konkrétne spočíva skutková podstata jej údajného trestného činu,” uvádza sa vo vyhlásení Helsinského výboru, ktoré agentúre SITA poskytol jeho predseda Kálmán Petőcz. Podľa stanoviska výboru existuje odôvodnený predpoklad, že pokračovaním takéhoto postupu štátnych orgánov by vo vzťahu k Hedvige mohlo dôjsť k porušeniu Európskeho dohovoru o ochrane ľudských práv a základných slobôd aj k porušeniu zásad prijatých Radou EÚ vo veci posilnenia procedurálnych práv osôb podozrivých alebo obvinených z trestných činov. Jediným spravodlivým zavŕšením tejto kauzy je podľa Helsinského výboru zastavenie stíhania Hedvigy. „Žiadame generálnu prokuratúru, aby pristúpila k tomuto kroku,” konštatuje sa vo vyhlásení. Proti ďalšiemu psychiatrickému a klinicko-psychologickému vyšetrovaniu v kontexte trestného konania sa v marci postavil aj tím psychiatrov z viacerých európskych krajín, ktorí sa stretli na medzinárodnom kolokviu v Piešťanoch. Tím si preštudoval dokumentáciu prípadu, hovoril s Hedvigou a jej psychiatrom a klinickou psychologičkou. „Je tam vyjadrené hlboké znepokojenie, že v tomto prípade sú jasné známky zneužitia psychiatrie, ktoré sú v rozpore s princípmi svetovej psychiatrickej asociácie,” komentoval vtedy závery tímu odborníkov psychiatrický lekár Hedvigy Jozef Hašto. Ústavné vyšetrenie duševného stavu Malinovej Žákovej chcela prokuratúra po tom, ako odmietla po súdnom príkaze v ambulancii hovoriť s psychiatrom. Súd však návrh zamietol. Hedviga Malinová prišla 25. augusta 2006 na skúšku do školy v Nitre zbitá a s popísanou blúzou (nápis: Maďari za Dunaj), pričom podľa nej na ňu zaútočila dvojica mužov so slovami „Na Slovensku po slovensky“. Polícia však prípad už po 16 dňoch uzavrela s tým, že sa nestal tak, ako ho popísala. Na tento postup sa sťažovala Hedviga Európskemu súdu pre ľudské práva žalobou na štát. Prípad sa skončil dohodou o zmieri, Radičovej kabinet vyslovil nad prípadom poľutovanie. Bývalá študentka a dnes matka dvoch detí Malinová Žáková však už roky čelí obvineniam z údajnej krivej výpovede. Vyšetrovanie vedie Generálna prokuratúra, prípad je stále v prípravnej fáze. Prokuratúra trvá na tom, že si Hedviga národnostne motivovaný útok vymyslela.
Slovenka napísala učebnicu, ktorá je v talianskych učebných osnovách
http://webmagazin.teraz.sk/biznis/slovenka-taliansko-uctovnictvo/679-clanok.html
Policajti budú cvične prenasledovať podozrivé vozidlo z Maďarska
29. apríla 2013 - (tasr)
Policajti v Košickom kraji budú v utorok (30. apríla) dopoludnia prenasledovať vozidlo prichádzajúce z Maďarska, ktorého posádka bude podozrivá zo spáchania lúpežného prepadnutia so zbraňou v obci Nagyrozvágy. Pôjde o súčasť cvičenia s názvom Cezhraničné prenasledovanie pripraveného v spolupráci s maďarskou políciou, informoval dnes košický krajský policajný hovorca Alexander Szabó. Operačné stredisko Krajského riaditeľstva Policajného zboru dostane v utorok o 10.30 h oznámenie, že hliadka maďarskej polície prenasleduje osobné motorové vozidlo, ktoré podľa predpokladov prejde štátnu hranicu na ceste pri obci Streda nad Bodrogom (okres Trebišov). „K zadržaniu unikajúceho vozidla dôjde medzi mestami Kráľovský Chlmec a Veľké Kapušany v čase okolo 10.45-11.00 h,” uviedol Szabó. Hlavnými cieľmi cvičenia sú preverenie policajných činností, ako aj spolupráce a súčinnosti jednotlivých policajných zložiek pri cezhraničnom prenasledovaní z Maďarska do Slovenskej republiky. Precvičí sa pritom aj spôsob a možnosti komunikácie medzi policajnými zložkami oboch krajín, a taktiež s koordinačným strediskom tiesňovej linky 112.
Vyšetrovanie únosu dievčatka pokračuje, pátranie po nezvestnej zrušili
29. apríla 2013 - (tasr)
Polícia ruší pátranie po unesenom 4. ročnom dievčatku Katalin z Hajnáčky. Ako TASR informovala hovorkyňa Krajského riaditeľstva Policajného zboru v Banskej Bystrici Mária Faltániová, dieťa vypátrala Maďarská polícia. Našli ju u jej matky v Budapešti. Štátnu občianku Maďarska Katalin Krisztine Nagypál uniesli 25. apríla dvaja muži. Neoprávnene vošli do dvora rodinného domu v obci Hajnáčka. Cez neuzamknuté vchodové dvere vošli dnu a zo spálne, bez vedomia a súhlasu otca a bez právoplatného súdneho rozhodnutia, vzali štvorročné dievčatko. Naložili ju do dodávky a odišli. „Na základe dožiadania polície v Rimavskej Sobote bola vypátraná Maďarskou políciu u svojej matky v Budapešti. Dieťa nebolo matke odobraté, pretože doposiaľ nebola zverená do starostlivosti ani jednému z rodičov. Pátranie bolo odvolané, ale vyšetrovateľ Policajného zboru v Rimavskej Sobote aj naďalej vykonáva úkony vo veci zločinu únosu a porušovania domovej slobody. Vyšetrovanie tohto prípadu teda stále pokračuje,” povedala Faltániová.
Torontské slovenské divadlo - Portréty úspešných Slovákov vo svete
http://www.uszz.sk/sk/stranka/2713/torontske-slovenske-divadlo-uvadza-yuri-dojc
Povodňová pohotovosť v Maďarsku potrvá ešte týždeň
http://hnonline.sk/svet/c1-59785670-povodnova-pohotovost-v-madarsku-potrva-este-tyzden
Hasiči sa v Maďarsku zapotili, kvôli búrkam ich bolo treba vyše 50-krát
http://www.topky.sk/cl/11/1348350/Hasici-sa-v-Madarsku-zapotili--Kvoli-burkam-ich-bolo-treba-vyse-50-krat
Z outsiderov medailisti. Pozrite si cestu za striebrom
Hokejisti po siedmich víťazstvách za sebou na MS postavili na nohy celé Slovensko
http://sport.sme.sk/c/6787222/z-outsiderov-medailisti-pozrite-si-cestu-za-striebrom.html
Muž, ktorý sa vyhrážal bombami v parlamente, dostal podmienku
29. apríla 2013 - (tasr)
Debrecínsky odvolací súd potvrdil dnes rozsudok Miškoveckého tribunálu a muža, ktorý sa vlani v apríli vyhrážal vyhodením parlamentu do vzduchu, právoplatne odsúdil na šesť mesiacov odňatia slobody. Podľa tlačovej agentúry MTI rozsudok je s podmienkou na dva roky. Obvinený v apríli 2012 zavolal na pohotovosť riaditeľstva Úradu ochrany proti katastrofám Boršodsko-Abovsko-Zemplínskej župy a vyhrážal sa, že ak neprepustia v ten deň do polnoci jeho kumpána, tak odpáli tri diaľkovo ovládané bomby umiestnené v parlamente. Pyrotechnici v budove parlamentu v Budapešti nenašli žiadnu výbušninu. Komando Centra boja proti terorizmu muža na druhý deň zadržalo. Zadržaný neskôr vyhlásil, že v čase činu mal vypité.
Besnenie 74-ročného muža prežila iba matka jeho družky
30. apríla 2013 - (tasr)
Pondelkové besnenie 74-ročného Ferenca S., ktorý zastrelil dvoch ľudí a napokon spáchal samovraždu v maďarskom meste Üllő neďaleko Budapešti, prežila iba 86-ročná matka jeho družky. Podľa maďarského servera Hvg.hu starú ženu s ťažkými poraneniami hospitalizovali. Podľa nepotvrdených informácií tlačovej agentúry MTI pacientku previezli do budapeštianskej nemocnice v kritickom stave. Vrah začal strieľať na ulici, kde ľahšie zranil mladého suseda, potom sa vrátil do svojho domu, odkiaľ viacerí počuli výstrely. Obeťami jeho besnenia sa stali 64-ročná družka a 41-ročný syn družky. Bulvárny denník Blikk odvolávajúc sa na známych rodiny uviedol, že vrah sa často sťažoval, že nevlastný syn, ktorý sa spolu s matkou prisťahovali nedávno, v domácnosti nič nerobil.
Sebaurčovacie právo pre slovenský národ
Neuznávali slovenský národ a neverili, že by sa Uhorsko mohlo rozpadnúť - Vystúpenie Ferdiša Jurigu v uhorskom parlamente 19. októbra 1918: „Žiadame sebaurčovacie právo pre slovenský národ!” - Historický a revolučný skutok vyvolal pobúrenie a zdesenie - Odoprel uhorskému snemu právo rozhodovať o osudoch horného Uhorska
http://www.oslovma.hu/index.php/sk/dokumenty/178-dokumenty3-dokumenty3/1011-sebaurovacie-pravo-pre-slovensk-narod
Najaktívnejší národní buditelia na Dolnej zemi
Otec a syn Ján Kutlík starší a mladší - Zakladajúci člen Matice slovenskej - Bojoval proti odnárodňovaniu a maďarizácii - Školstvo: základ národného bytia
http://www.oslovma.hu/index.php/sk/historia/165-historia2-historia2/1010-najaktivneji-narodni-buditelia-na-dolnej-zemi
Spoločné chodníky povedú Slovákov na vrchol Pilíša
http://www.slovenskezahranicie.sk/sk/krajania-informuju/334/spolocne-chodniky-povedu-slovakov-na-vrchol-pilisa
Pozvánka na V. Pešiu túru Pilíšanov
http://www.oslovma.hu/index.php/sk/aktuality/151-aktuality3-aktuality3/759-spolonmi-chodnikmi-vstup-na-vrchol-pilia
VZ Zväzu Slovákov v Maďarsku 11. mája 2013
http://www.oslovma.hu/index.php/sk/aktuality/152-aktuality2-aktuality2/1002-vz-zvazu-slovakov-v-maarsku-11-maja-2013
Slovenské spievanky a veršovačky 2013
http://www.oslovma.hu/index.php/sk/aktuality/149-aktuality1-aktuality1/990-slovenske-spievanky-a-verovaky-2013
Škola v prírode - Poznaj svoje korene
http://www.oslovma.hu/index.php/sk/aktuality/152-aktuality2-aktuality2/583-kola-v-prirode-poznaj-svoje-korene
Páči sa mi to
www.oslovma.hu